sagorsarker/bangla-wikipedia huggingface dataset:
ডুমুরিয়া উপজেলা

ডুমুরিয়া উপজেলা বাংলাদেশের খুলনা জেলার একটি প্রশাসনিক এলাকা।
বাংলাদেশের দক্ষিণ পশ্চিমাঞ্চলের বিভাগীয় শহর খুলনা। এই জেলার ৯টি উপজেলার মধ্যে সর্ববৃহৎ উপজেলা ডুমুরিয়া। নদীমাতৃক ডুমুরিয়া উপজেলার আয়তন ৪৫৪.২৩ বর্গকিলোমিটার। অবস্থান: ২২°৩৯´ থেকে ২২°৫৬´ উত্তর অক্ষাংশ এবং ৮৯°১৫´ থেকে ৮৯°৩২´ পূর্ব দ্রাঘিমাংশ। উত্তরে যশোর জেলার মণিরামপুর উপজেলা, অভয়নগর উপজেলা ও ফুলতলা উপজেলা, দক্ষিণে বটিয়াঘাটা উপজেলা ও পাইকগাছা উপজেলা, পূর্বে খানজাহান আলী থানা, খালিশপুর থানা এবং সোনাডাঙ্গা থানা ও বটিয়াঘাটা উপজেলা, পশ্চিমে সাতক্ষীরা জেলার তালা উপজেলা, যশোর জেলার অভয়নগর উপজেলা, মণিরামপুর উপজেলা ও কেশবপুর উপজেলা।
জলাশয় প্রধান নদী: শিবসা নদী ও সিংড়াইল। প্রধান বিল: বিল ডাকাতিয়া।
প্রশাসন থানা গঠিত হয় ২৫ মার্চ ১৯১৮ এবং থানাকে উপজেলায় রূপান্তর করা হয় ১৯৮৩ সালে।
এই উপজেলার ইউনিয়নসমূহ হছে -
ডুমুরিয়ার ইতিহাস প্রাচীনতম। ধারণা করা হয় এ অঞ্চলটি পুন্ড্র এর অপভ্রংশ। পুন্ড্র সময়কালে এ অঞ্চলে বাগাদি ও বাছাড় নামে প্রধান দুটো জাতি বসবাস করতো। ঐতিহাসিক সতীশ চন্দ্র মিত্রের মতে দশম শতকে এ অঞ্চল মূলত ভারত রাজার অধীনে ছিল। মধ্যযুগে আলাউদ্দিন শাহ এবং হযরত শেখ আফজাল এর মাধ্যমে পঞ্চদশ শতাব্দীর মাঝামাঝি এ অঞ্চলে মুসলিম শাসন প্রতিষ্ঠিত হয়।
২০১১ সালের আদমশুমারি অনুযায়ী মোট জনসংখ্যা ৩,০৫,৬৭৫।
চিংড়ি চাষ জীবিকার প্রধান উৎস। গলদা, বাগদা, হরিণা চিংড়ি চাষ হয় ঘেরে। আর ঘেরের আইলে চাষ হয় শীতকালীন সবজী, টমেটো, আলু, মটর, শীম, কুমড়ো, লাউ, শষা, করোলা, পটল ইত্যাদি। ইরি মৌসুমে প্রচুর ধান উৎপাদিত হয়। কৃষি নির্ভর অর্থনীতি ছাড়াও এখানে কুটির শিল্প বিদ্যমান। কুমোরেরা মাটির হাড়ি পাতিল, ফুলের টব তৈরি করে। জেলেরা মাছ ধরে আর জাল বুনে।
ডুমুরিয়া উপজেলায় রয়েছে উল্লেখযোগ্য সংখ্যক নদী। এখানকার নদীগুলো হচ্ছে 
খুলনা জেলাধীন ইউনিয়ন পরিষদসমূহের তালিকা
দেবহাটা উপজেলা

দেবহাটা উপজেলা বাংলাদেশের সাতক্ষীরা জেলার অন্তর্গত একটি প্রশাসনিক এলাকা।
সাতক্ষীরা জেলার দক্ষিণ পশ্চিম প্রান্তজুড়ে দেবহাটা উপজেলার অবস্থান। এ উপজেলার উত্তরে সাতক্ষীরা সদর উপজেলা, দক্ষিণে ঝিনাইদহ জেলার কালীগঞ্জ উপজেলা, পূর্বে আশাশুনি উপজেলা ও সাতক্ষীরা সদর উপজেলা, পশ্চিমে ভারতের পশ্চিমবঙ্গ। দেবহাটা ইছামতি নদীর তীরে অবস্থিত।
এই উপজেলার ইউনিয়নসমূহ - 
প্রায় ১৫০ বছর আগে দেবাটার টাউন শ্রীপুর গ্রামে প্রতিষ্ঠিত হয়েছিল দেবহাটা পৌরসভা। ব্রিটিশ শাসনামলে টাউন শ্রীপুরকে বলা হতো এ আঞ্চলের বধি‌ষ্ণু অঞ্চল। ১৮ জমিদারের বাস ছিল এই গ্রামে। কিন্তু কালের বিবর্তনে সব কিছু হারিয়ে গেছে। ভারত বাংলাদেশের মধ্য দিয়ে বয়ে চলা ইছামতি নদী সাতক্ষীরা উপজেলার সীমান্ত ঘেষা হাড়দ্দার পাশ দিয়ে ছুটে চলেছে বঙ্গোপসাগর অভিমুখে। ব্রিটিশ শাসনামলে এ অঞ্চলে মানুষের আনাগোনা ছিল কলকাতায়। ইছামতি নদীর তীর ঘেষা টাউন শ্রীপুর, সুশীলগাঁতী ও দেবহাটা পাশাপাশি তিনটি গ্রাম। ইছামতির ওপারে ভারতের হাসনাবাদ রেল স্টেশন। যার কারণে ব্রিটিশ শাসনামলে এ অঞ্চলে মানুষের দ্বিতীয় ঠিকানা ছিল কলকাতা। একসময়ের দেবহাটা গ্রাম এখন উপজেলা সদর। কিন্তু টাউন শ্রীপুর এখন পৌরসভা থেকে এক অনুন্নত গ্রামে রুপ নিয়েছে। সাতক্ষীরা শহর খেকে প্রায় ৪০ কিলোমিটার দূরে ইছামতি নদীর তীর ঘেষা গ্রামটির নাম টাউন শ্রীপুর। ডাঃ বিধান চন্দ্র রায়ের জন্মের আগেই ব্রিটিশ সরকার ১৮৬৭ সালে দেবহাটাকে পৌরসাভা ঘোষণা করে। আর এই পৌরসভার কার্যালয় ছিল দেবহাটা টাউন শ্রীপুর গ্রামে। ঐ সময় বিভাগীয় শহর খুলনাতেও পৌরসভা প্রতিষ্ঠিত হয়নি। ভারতের সেনাবাহিনীর সেনাপ্রধান শঙ্কর রায় চৌধুরী ভারতের সেনাপ্রধানের দ্বায়ীত্ব পালনকালেই ১৯৯৭ সালে শঙ্কর রায় চৌধুরী তার জন্ম ভিটা টাউন শ্রীপুর গ্রামে এসেছিলেন। পাকিস্তান সরকার সম্ভবত ১৯৫০-১৯৫১ সালে টাউন শ্রীপুর পৌরসভা বিলুপ্ত ঘোষণা করে। পাকিস্তান সরকারের এই সিদ্ধান্তের বিরুদ্ধে রাওয়ালপিন্ডি হাইকোর্টে মামলা করেছিলেন জমিদার অনীল স্বর্ণকার। কিন্তু দেবহাটা টাউন শ্রীপু্রে আর পৌরসাভা ফিরে আসেনি। ১৮ জমিদারের বাস দেবহাটা টাউন শ্রীপু্র ও সুশীলগাঁতী গ্রামে। জমিদারদের কেউ কেউ ছিলেন অত্যচারী, আবার কেউ কেউ ছিলেন মানবদরদী। আবার কোনো কোনো জমিদার সমাজে কিছু অবদানও রেখে গেছেন। দেবহাটার টাউন শ্রীপুরে জমিদারদের বিশাল অট্টালিকা, পূঁজা, মুন্দির ও থিয়েটার রুমের এখন আর কনো অস্তীত্ব নেই। ব্রিটিশ আমলের আধাপাঁকা রাস্তা এখন পিচঢালা পথ। দেবহাটা খেকে এই রাস্তা চলে গেছে পারুলিয়া বাজারে।
সাদা সোনা নামে পরিচিত বাগদা চিংড়ি ও বিভিন্ন ধরনের নোনা পানির মাছ দেবহাটার প্রধান অর্থনৈতিক সম্পদ।
শ্যামনগর উপজেলা

শ্যামনগর হলো বাংলাদেশের খুলনা বিভাগের অন্তর্গত সাতক্ষীরা জেলার একটি উপজেলা। এটি বাংলাদেশের হাতিয়ার পর ২য় বৃহত্তম উপজেলা।
বাংলাদেশের সর্বদক্ষিণ-পশ্চিমে অবস্থিত উপজেলা হল শ্যামনগর।
এর আয়তন ১৯৩১.২৪ বর্গ কিমি। অবস্থান: ২১°৩৬´ থেকে ২২°২৪´ উত্তর অক্ষাংশ এবং ৮৯°০০´ থেকে ৮৯°১৯´ পূর্ব দ্রাঘিমাংশ। সীমানা: উত্তরে কালীগঞ্জ (সাতক্ষীরা) ও আশাশুনি উপজেলা, দক্ষিণে বঙ্গোপসাগর, পূর্বে কয়রা ও আশাশুনি উপজেলা, পশ্চিমে ভারতের পশ্চিমবঙ্গ রাজ্য।
এই উপজেলার মোট জনসংখ্যা ৩,১৩,৭৮১ জন। এদের মধ্যে পুরুষ ১,৬০,২৯৪ জন এবং মহিলা ১,৫৩,৪৮৭ জন। মুসলিম ২,৪৩,২৫৭ জন, হিন্দু ৭০,১৫১ জন, বৌদ্ধ ৫৬ জন, খ্রিষ্টান ২০ জন এবং ২৯৭ জন অন্যান্য ধর্ম ও মতাবলম্বী। এ উপজেলায় মুন্ডা, ভগবেনে, চন্ডাল, কৈবর্ত প্রভৃতি নৃগোষ্ঠীর বসবাস রয়েছে।
শ্যামনগর থানা গঠিত হয় ১৮৯৭ সালে। শ্যামনগর থানায় ১২টি ইউনিয়ন, ১২৭টি মৌজা/মহল্লা এবং ২১৬টি গ্রাম আছে।
ইউনিয়নগুলো হলো:
উপজেলার শিক্ষার হার ৬৪.৮৪%; পুরুষ ৩৮% ও মহিলা ২৬.৮৪%। মোট শিক্ষাপ্রতিষ্ঠান ২৭৫টি; কলেজ ৭টি, মাধ্যমিক বিদ্যালয় ৪৩টি, প্রাথমিক বিদ্যালয় ১৮৯টি, কমিউনিটি বিদ্যালয় ৩টি এবং মাদ্রাসা ৩৬টি। 
উল্লেখযোগ্য শিক্ষাপ্রতিষ্ঠান: 
</div>
অন্যান্য দর্শনীয় স্থানের মধ্যে রয়েছে:
কলারোয়া উপজেলা

কলারোয়া বাংলাদেশের খুলনা বিভাগের সাতক্ষীরা জেলার অন্তর্গত একটি উপজেলা।
কলারোয়ার ভৌগোলিক অবস্থান । এখানে ৩৫৪৭৫ পরিবারের ইউনিট রয়েছে এবং মোট এলাকা ২৩২.৬৪ কিমি²। উত্তরে যশোর জেলার শার্শা উপজেলা, ঝিকরগাছা উপজেলা ও মনিরামপুর উপজেলা, দক্ষিণে সাতক্ষীরা সদর উপজেলা ও তালা উপজেলা, পূর্বে কপোতাক্ষ নদ এবং যশোর জেলার কেশবপুর উপজেলা, মণিরামপুর উপজেলা ও তালা উপজেলা, পশ্চিমে ভারতের পশ্চিমবঙ্গ।
১৯৯১ সালের বাংলাদেশের আদমশুমারি এর হিসাব অনুযায়ী কলরোয়ার জনসংখ্যা ১৯০৭৫১। পুরুষদের জনসংখ্যার হার ৫০.৯৬% এবং মহিলাদের জনসংখ্যার হার ৪৯.০৪%। কলরোয়ার সাক্ষরতার হার ২৫.৬% (৭+ বছর) এবং জাতীয় শিক্ষার গড় হার ৩২.৪%।
কলারোয়ার একটি পৌরসভা ও 12 টি ইউনিয়ন আছে । যথাক্রমে:
কালীগঞ্জ উপজেলা, সাতক্ষীরা

কালিগঞ্জ বাংলাদেশের সাতক্ষীরা জেলার অন্তর্গত একটি প্রশাসনিক এলাকা।
উত্তরে দেবহাটা উপজেলা ও আশাশুনি উপজেলা, দক্ষিণে শ্যামনগর উপজেলা, পূর্বে আশাশুনি উপজেলা, পশ্চিমে ভারতের পশ্চিমবঙ্গ।
কালিগঞ্জ উপজেলায় ১২টি ইউনিয়ন আছে।এর কোন পৌরসভা নেই। ইউনিয়ন সমূহ হচ্ছে - 
কালীগঞ্জ এর কোন সঠিক ইতিহাস আজ পর্যন্ত পাওয়া যায়নি। তবে এই এলাকার ইতিহাস সম্পর্কে সতীশ চন্দ্র মিত্রর একটি বইয়ের উপর নির্ভর করতে হয় যা যশোহর খুলনার ইতিহাসের উপর রচিত। এই গ্রন্থে নামকরণ বিষয়ে কালিগঞ্জকে একটি আধুনিক নাম হিসাবে উল্লেখ করা হয়েছে।রাজা প্রতানের পতনের পর বাজিতপর পরগনা নদীয়ার রাজার হস্তগত হয় বলে ‍‌উল্লেখ করা আছে। তারপর চাঁপড়ার রাজা কৃষ্ণরাম এই পরগনা খরিদ করেন(১৭০৫-১৭২৯)। পরবতীর্তে তা কালক্রমে কলিকাতার দর্পনারায়ন ঠাকুরের হস্তে যায়। তদ্ববংশীয় কানাইলাল ঠাকুর নারায়ন পুরে কালি প্রতিষ্ঠা করেন। উক্ত কালী থেকে কালক্রমে কালিগঞ্জ হয় বলে গ্রন্থে উল্লেখিত আছে। এই ইতিহাস ব্যতীত বাইরে আর কোন উৎস পাওয়া যায়নি। কালিগঞ্জের মোট জনসংখ্যা ৩,২৫,৬৩৫ জন।
মুক্তিযুদ্ধ চলাকালীন কালীগঞ্জ ৯নং সেক্টরের অধীনে ছিল। বসন্তপুর, খানজিয়া, পিরোজপুর, নাজিমগঞ্জ, দুদলি এবং উকশা এলাকাগুলোতে পাক-হানাদারদের সাথে মুক্তিবাহিনীর একাধিক সংঘর্ষ যংঘটিত হয়। ১৯৭১ সালের ২০ নভেম্বার কালীগঞ্জ শত্রুমুক্ত হয়।
এখানে বর্তমানে শিক্ষার হার শতকরা ৪৭ জন (১৫ বছরের উর্দ্ধে)|পুরুষ শতকরা ৫৪ জন এবং মহিলা শতকরা ৪১ জন।
উল্লেখযোগ্য শিক্ষা প্রতিষ্ঠান-
লোনাপানির মাছ ও মিঠা পানির মাছ উভয় প্রকার মাছের চাষকৃত ঘের চোখে পড়ে।
সাতক্ষীরা সদর উপজেলা

সাতক্ষীরা সদর উপজেলা বাংলাদেশের সাতক্ষীরা জেলার অন্তর্গত একটি প্রশাসনিক এলাকা।সাতক্ষীরা সদরের
প্রশাসন সাতক্ষীরা থানাকে উপজেলায় রূপান্তর করে ১৯৮৪ সালে।১৮৬৯ সালে পৌরসভা গঠন করা হয় । সুলতানপুর বড়বাজার (প্রাচীন নাম প্রাণসায়ের বাজার) উপজেলা শহরের প্রধান বাণিজ্য কেন্দ্র। এছাড়াও সাতক্ষীরা জেলার প্রধান শহরটি এই উপজেলার সাতক্ষীরা পৌরসভাতেই অবস্থিত।
বাংলাদেশ এর দক্ষিণ পশ্চিম অঞ্চলে অবস্থিত সাতক্ষীরা বাংলাদেশ এর অন্যতম বৃহত্তম জেলা। জেলার উত্তর গোলার্ধে নিরক্ষরেখা এবং কর্কট ক্রান্তির মধ্যবর্তী ২১°৪৮´ থেকে ২২°৫৮´ উত্তর অক্ষাংশে এবং ৮৮°৫৫´ থেকে ৮৯°৫৫´ পূর্ব দ্রাঘিমাংশে এবং সমুদ্রপৃষ্ঠ থেকে আনুমানিক গড়ে ১৬´ উচ্চে অবস্থিত। এই উপজেলার উত্তরে কলারোয়া উপজেলা, দক্ষিণে দেবহাটা উপজেলা ও আশাশুনি উপজেলা, পূর্বে তালা উপজেলা, পশ্চিমে ভারতের পশ্চিমবঙ্গ।
প্রাচীনকালে এই জেলাকে বাগড়ী, ব্যাঘ্রতট, সমতট, যশোর, চূড়ন প্রভৃতি নামে অভিহিত করা হতো। অবশ্য এ জেলার নামকরণের পেছনে অনেক মত প্রচলিত আছে। প্রথম ও প্রধান মতটি হলো চিরস্থায়ী বন্দোবস্তের সময় নদীয়ার রাজা কৃষচন্দ্রের এক কর্মচারী বিষুরাম চক্রবর্তী নিলামে চূড়ন পরগনা ক্রয় করে তার অর্ন্তগত সাতঘরিয়া নামক গ্রামে বাড়ি তৈরী করেন। তার পূত্র প্রাণনাথ সাতঘরিয়া অঞ্চলে ব্যাপক উন্নয়ন করেন। ১৮৬১ সালে মহকুমা স্থাপনের সিদ্ধান্ত গৃহীত হওয়ার পর ইংরেজ শাসকরা তাদের পরিচিত সাতঘরিয়াতেই প্রধান কার্যালয় স্থাপনের সিদ্ধান্ত নেন। ইতোমধ্যেই সাতঘরিয়া ইংরেজ রাজকর্মচারীদের মুখে ‘সাতক্ষীরা’ হয়ে যায়। দ্বিতীয় মতটি হলো একদা সাত মনীষী সাগর ভ্রমণে এসে একান্ত শখের বসে (মতানৈক্যে রান্নার উপকরণাদি না পেয়ে) ক্ষীর রান্না করে খেয়েছিলেন। পরবর্তীতে ‘ক্ষীর’ এর সাথে ‘আ’ প্রত্যেয় যুক্ত হয়ে ‘ক্ষীরা’ হয় এবং লোকমুখে প্রচলিত হয়ে যায় সাতক্ষীরা।
বাংলাদেশের সর্ব দক্ষিণ-পশ্চিমে পৃথিবীর সর্ব বৃহৎ বনভূমি সুন্দরবন। বঙ্গোপসাগরের উপকূল এবং ভরতীয় সীমান্তে অবস্থিত সাতক্ষীরা নামক অঞ্চলটি মানব বসতি গড়ে ওঠার আগে ছিল একটি বিস্তীর্ণ জলাভূমি। পরবর্তীতে মানব বসতি গড়ে ওঠে। ১৮৬১ সালে যশোর জেলার অধীনে ৭টি থানা নিয়ে সাতক্ষীরা মহকুমা প্রতিষ্ঠিত হয়। পরে ১৮৬৩ সালে ভারতের পশ্চিমবঙ্গের চব্বিশ পরগনা জেলার অধীনে এই মহকুমার কার্যক্রম শুরু হয়। পরবর্তীতে ১৮৮২ সালে খুলনা জেলা প্রতিষ্ঠিত হলে সাতক্ষীরা খুলনা জেলার অর্ন্তভূক্ত একটি মহকুমা হিসাবে স্থান লাভ করে। প্রশাসনিক বিকেন্দ্রীকরণের ফলে ১৯৮৪ সালে সাতক্ষীরা মহকুমা জেলায় উন্নীত হয়।
সাতক্ষীরা সদর উপজেলায় ১৪ টি ইউনিয়ন রয়েছে। এগুলি হল -
</div>
এখানকার শিক্ষা প্রতিষ্ঠানের মধ্যে রয়েছেঃ 
,,প্রভৃতি।
সাতক্ষীরা থেকে ঢাকা পর্যন্ত বাংলাদেশের যে কোনও জেলাতে সুপরিচিত পরিবহন ব্যবস্থা রয়েছে। তাদের মধ্যে হাই ওয়ে সার্ভিস সেরা। আন্তঃজেলা পরিবহনও উন্নত। তবে জেলায় পরিবহন ব্যবস্থা এই জেলায় হাইওয়ে সার্ভিসের চেয়ে কম পরিচিত। এই জেলায় কোনও বিমান পরিসেবা নেই।
সাতক্ষীরার দক্ষিণাঞ্চলের অধিকাংশ মানুষ মৎসচাষের উপর নির্ভরশীল। প্রধান ফল আম, জাম, কাঁঠাল, কলা, পেপে, নারিকেল, লিচু, সফেদা, জামরুল, কদবেল, বরই এবং পেয়ারা। খামারের মধ্যে ৮৬ টি গবাদিপশু, ৩২২ টি পোল্ট্রি খামার, ৩০৪৬ টি মৎস (রুই,কাৎলা,মৃগেল,পাংগাস ইত্যাদি), ৩৬৫০ টি চিংড়ি খামার, ৬৬ টি হ্যাচারি এবং ১ টি গরু প্রজনন কেন্দ্র আছে। রপ্তানী পণ্য গুলোর মধ্যে চিংড়ি, ধান, পাট, গম, পান পাতা এবং চামড়া উল্লেখযোগ্য।
 * সুলতানপুর শাহী মসজিদ।
তালা উপজেলা

ডিজিটাল তালা উপজেলা বাংলাদেশের খুলনা বিভাগের সাতক্ষীরা জেলার অন্তর্গত একটি উপজেলা। এটি ১৯১৩ সালে প্রতিষ্ঠিত হয় এবং ১৯৮৩ সালে উপজেলা হিসেবে মর্যাদা পায়।
উত্তরে যশোর জেলার কেশবপুর উপজেলা ও কলারোয়া উপজেলা, দক্ষিণে খুলনা জেলার পাইকগাছা উপজেলা ও আশাশুনি উপজেলা, পূর্বে খুলনা জেলার ডুমুরিয়া উপজেলা, পশ্চিমে সাতক্ষীরা সদর উপজেলা।
এই উপজেলার ইউনিয়নগুলো হচ্ছে -
মোট জনসংখ্যা ২৯,৯,৪০০ জন, পুরুষ ১,৫১,০১৭ জন, মহিলা ১,৪৮,৩৮৩ জন।
দামুড়হুদা উপজেলা

দামুড়হুদা উপজেলা বাংলাদেশের চুয়াডাঙ্গা জেলার একটি প্রশাসনিক এলাকা।
৩০৮.১১ বর্গ কিলোমিটার আয়তনের দামুড়হুদা উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। এই উপজেলার উত্তরে মেহেরপুর সদর উপজেলা ও আলমডাঙ্গা উপজেলা এবং দক্ষিণে ভারতের পশ্চিমবঙ্গ, পূর্বে চুয়াডাঙ্গা সদর উপজেলা, পশ্চিমে ভারতের পশ্চিমবঙ্গ ও মেহেরপুর সদর উপজেলা।
চুয়াডাঙ্গা জেলার সবচেয়ে পুরাতন ও সমৃদ্ধ জনপদের নাম দামুড়হুদা । এখানেই প্রথমে মহকুমা সদর দপ্তর স্থাপিত হয়েছিল, যা পরে চুয়াডাঙ্গায় স্থানান্তরিত হয় । কিংবদন্তি আছে অতীতে এখানকার এক মন্দিরে পুরোহিত ছিলেন দামোদর । সবাই বলতো দামোদর ঠাকুরের মন্দির । আর ছিলো হুদা পীরের দরগা । এই দামোদর আর হুদা মিলে দামোদরহুদা>দামোদরহুদা>দামুড়হুদা নামের উদ্ভব। এখানে ১০,৫৫১.১৮ হেক্টর পতিত জমি ছাড়াও মোট আবাদি জমির পরিমাণ হচ্ছে ১৬,৭৪৫.৭১ হেক্টর। দামুড়হুদা উপজেলা হেডকোয়ার্টারটি চুয়াডাঙ্গা জেলা হেড কোয়ার্টার থেকে মাত্র ৯ কিঃ মিঃ দূরে অবস্থিত। দামুড়হুদা একটি সীমান্তবর্তী উপজেলা। দামুড়হুদা উপজেলা দক্ষিণ পশ্চিম এশিয়ার ২৩.৬১৬৭ ডিগ্রী উত্তর অক্ষাংশ এবং ৮৮.৭৮৩৩ ডিগ্রী পূর্ব দ্রাঘিমাংশ মধ্যে অবস্থিত।
দামুড়হুদা থানা ১৯১২ সালে প্রতিষ্ঠিত হয়। এটি ১৯৮৩ সালে একটি উপজেলায় পরিণত হয়। এখানে ১টি পৌরসভা ও ৮টি ইউনিয়ন রয়েছে।
এখান থেকে কাঁঠাল, পেঁপে, ফুল, চারা, দুগ্ধজাত মাংস, রূপান্তরিত কাপড়, ছোপানো, ঔষধ, তৈরি পোশাক প্রস্তুত, ইলেকট্রনিক্স এবং বৈদ্যুতিক পণ্য, জুতা, ইট, সন্দেশ ইত্যাদি রপ্তানী করা হয়।মাল্টা চাষে বিরাট সাফল্য অর্জন সারা দেশে-বিদেশ রপ্তানি।
দামুড়হুদা উপজেলায় ৩টি নদী রয়েছে। নদীগুলো হচ্ছে ভৈরব নদ, মাথাভাঙ্গা নদী ও চিত্রা নদী।
জীবননগর উপজেলা

জীবননগর উপজেলা বাংলাদেশের চুয়াডাঙ্গা জেলার একটি প্রশাসনিক এলাকা।
জীবননগর উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। ২৩°২২´ থেকে ২৩°৩১´ উত্তর অক্ষাংশ এবং ৮৮°৪৫´ থেকে ৮৮°৫৭´ পূর্ব দ্রাঘিমাংশতে এটি অবস্থিত। এর উত্তরে চুয়াডাঙ্গা সদর উপজেলা, পূর্বে কোটচাঁদপুর উপজেলা, দক্ষিণে মহেশপুর উপজেলা, পশ্চিমে ভারতের পশ্চিমবঙ্গ।
ভৌগোলিকভাবে কর্কটক্রান্তিরেখা সর্বপ্রথম জীবননগর উপজেলার মধ্য দিয়ে বাংলাদেশে প্রবেশ করেছে৷
১৯৯.৩২ বর্গ কিমি ব্যাপ্ত এই উপজেলার প্রশাসনিক এলাকা। এর অবস্থান: ২৩°২২´ থেকে ২৩°৩১´ উত্তর অক্ষাংশ এবং ৮৮°৪৫´ থেকে ৮৮°৫৭´ পূর্ব দ্রাঘিমাংশ।
১৯৬৩ সালে জীবননগর থানা গঠিত হওয়ার পূর্বে এই অঞ্চল দৌলতগঞ্জ নামে পরিচিত ছিল। এখনো উপজেলা শহরের অভ্যন্তরে দৌলতগঞ্জ মৌজা অবস্থিত। ১৭১১ খৃস্টাব্দে দৌলত খাঁ নামের এক মোগল সেনানায়কের ক্যাম্প ও বাসস্থান ছিল এই স্থানে। তার নাম অনুসারেই এই স্থানের নাম দৌলতগঞ্জ হয়।।
দৌলতগঞ্জ প্রত্নঢিবি আবিষ্কারের ফলে এই অঞ্চলের সমৃদ্ধ অতীত সম্পর্কে অনুমান করা যায়। ২০১৬ সালে বাংলাদেশ প্রত্নতত্ত্ব অধিদপ্তর চুয়াডাঙ্গা জেলায় প্রত্নতত্ত্ব ও ঐতিহাসিক নিদর্শন হিসেবে তিনটি স্থান চিহ্নিত করে তার মধ্যে দৌলতগঞ্জ প্রত্নঢিবি একটি।
অতীতে দৌলতগঞ্জ সমৃদ্ধ জনপদ ছিল। ভৈরব নদের তীরে অবস্থিত এই শহর ছিল অন্যতম প্রধান বাণিজ্যপথ। চুয়াডাঙ্গা, ঝিনাইদহ, মহেশপুর, নদীয়া প্রভৃতি স্থানের মধ্যে যোগাযোগের জন্য এই স্থান ব্যবহার করতে হত। ব্রিটিশ ভারতে এখানকার কাঁসা-পিতলের শিল্পের কদর ছিল সব জায়গায়। 
কৃষিপণ্যের মধ্যে এখানকার উৎপাদিত গুড় ও চিনি ছিল বিখ্যাত। ১৮২০ সালে এখানকার ব্যবসায়ী "রাম সেন" চিনির ব্যবসায়ে ইংরেজ ব্যাবসায়ীদেরও পিছনে ফেলে দেন।
১৯৪৭ এ দেশবিভাগের পর জীবননগর "কুষ্টিয়া মহকুমার" অংশ হয়ে বর্তমান বাংলাদেশের অন্তর্ভুক্ত হয়।
ব্রিটিশ শাসনামলে ১৯২৩ সালে জীবননগরকে থানা হিসাবে এবং বাংলাদেশ আমলে ১৯৮৩ সালে উপজেলা হিসেবে উন্নীত করা হয়।
পূর্বে এখানে জীবন বাবু নামে এক জমিদার বসবাস করতেন। তার নামানুসারেই এই এলাকার নাম জীবননগর হয় বলে অনুমিত।
বাংলাদেশের আদমশুমারি ও গৃহগণনা ২০১১ এর তথ্যমতে উপজেলার মোট জনসংখ্যা ১৭৯৫৮১ জন। এর মধ্যে পুরুষ ৮৯,৮৩৯ জন এবং মহিলা ৮৯,৭৪২ জন। বার্ষিক জন্মহার ০.৮৯%। 
জীবননগরে শিক্ষার মান উন্নয়নশীল। জীবননগর পৌরসভার মধ্যে শিক্ষা প্রতিষ্ঠান মোট ১২টি। তার মধ্যে মাধ্যমিক বিদ্যালয় ৩টি ও কলেজ ২টি। এখানকার বার্ষিক পাশের হার ৯৪%।
অর্থনীতি দিক দিয়ে জীবননগর বাংলাদেশের একটি অন্যতম সমৃদ্ধ উপজেলা। এখানে প্রধান অর্থকরী ফসল পাট, ধান, আলু প্রচুর পরিমানে জন্মে। এছাড়াও এখানে প্রচুর পানক্ষেত ও খেজুর গাছ আছে। এখানকার খেজুরের রস অনেক বিখ্যাত। এছাড়াও এখানে কিছু ছোট কারখানাও আছে। আর এই জন্য এ শহরকে চুয়াডাঙ্গার বাণিজ্যেকেন্দ্র বলা হয়।
জীবননগর উপজেলায় অনেকগুলো নদী রয়েছে। নদীগুলো হচ্ছে ভৈরব নদ ও ভৈরব-কপোতাক্ষ নদ।
১. মুক্তিযোদ্ধা গণ কবর ধোপাখালী ।মনোহরপুর ইউনিয়ন
২. শরৎচন্দ্রের স্মৃতি বিজড়িত- কাশীপুর জমিদার বাড়ী
৩. রাখাল শাহ এর মাজার
৪. প্রস্তাবিত দৌলৎগজ্ঞ-মাজদিয়া স্থলবন্দর
৫.রায়পুর কালা দুয়া ও জয়দিয়া বাওড়
৬.দত্তনগর কৃষি খামার
৭.মারূফদাহ বাওড়
৮. খয়েরহুদা ঈদগাহ ময়দান ও বড় জামে মসজিদ।
৯. সাত পুকুর।
১. সাপ্তাহিক জীবননগর বার্তা
মহেশপুর উপজেলা

মহেশপুর উপজেলা বাংলাদেশের ঝিনাইদহ জেলার একটি প্রশাসনিক এলাকা। মহেশপুর উপজেলার আয়তন ৪১৯.৫৩ বর্গ কি.মি.। এই উপজেলার উত্তর দিকে কোটচাঁদপুর উপজেলা ও জীবননগর উপজেলা, দক্ষিণ দিকে চৌগাছা উপজেলা ও ভারতের পশ্চিমবঙ্গ, পূর্ব দিকে চৌগাছা উপজেলা এবং পশ্চিম দিকে ভারতের পশ্চিমবঙ্গ।
মহেশপুর উপজেলার আয়তন ৪১৯.৫৩ বর্গ কি.মি.। এই উপজেলার উত্তরে কোটচাঁদপুর উপজেলা ও জীবননগর উপজেলা, দক্ষিণে চৌগাছা উপজেলা ও ভারতের পশ্চিমবঙ্গ, পূর্বে চৌগাছা উপজেলা, পশ্চিমে ভারতের পশ্চিমবঙ্গ।
মহেশপুর উপজেলা ১২ টি ইউনিয়ন নিয়ে গঠিত। 
ইউনিয়ন গুলির নাম হচ্ছে- 
(১) এসবিকে ইউনিয়ন
(২) ফতেপুর ইউনিয়ন
(৩) পান্তাপাড়া ইউনিয়ন ৯ টি ওয়ার্ড নিয়ে গঠিত
(৪) স্বরুপপুর ইউনিয়ন
(৫) শ্যামকুড় ইউনিয়ন
(৬) নেপা ইউনিয়ন
(৭) কাজিরবেড় ইউনিয়ন
(৮) বাঁশবাড়িয়া ইউনিয়ন
(৯) যাদবপুর ইউনিয়ন
(১০) নাটিমা ইউনিয়ন
(১১)মান্দারবাড়ীয়া ইউনিয়ন
(১২) আজমপুর ইউনিয়ন
মহেশপুর শহরটি ৯ টি ওয়ার্ড নিয়ে গঠিত। 
মহেশপুর থানা ১৯৮৩ সালে মহেশপুর উপজেলা হয়েছিল।
কপতাক্ষ নদের তীরে অবস্থিত মহেশপুর উপজেলার আদিনাম যোগীদহ। পরবর্তীতে ১১০৭ সালে হিন্দু দেবতা মহেশ্বরের নামে মন্দির প্রতিষ্ঠিত হওয়ায় আদিনাম পরিবর্তিত হয়ে মহেশপুর হয়। কেউ কেউ বলেন রাজা মহেশ চন্দ্রের নামানুসারে এলাকার নাম মহেশপুর হয়। অন্য জনশ্রুতি হল ঐ অঞ্চলের রাজত্ব এক কৈবর্ত রাজা "মহেশ" এর হস্তগত হলে তার নামানুসারে মহেশপুর নামকরণ হয়। মহেশপুর ভারতের বনগাঁও মহকুমার একটি অন্যতম অংশ ছিল। ১৯৪৭ সালে মহেশপুর ঝিনাইদহ মহকুমার অন্তর্গত হয়। মহেশপুরকে খাদ্যভাণ্ডার বা রত্নভাণ্ডার বলা হয়।
বাসযোগে সড়ক পথে মহেশপুর উপজেলায় যাতায়াত করা যায়। সড়ক পথে মহেশপুর থেকে খালিশপুর হয়ে আঞ্চলিক মহাসড়কের সাথে যুক্ত। কোটচাঁদপুর স্টেশন হয়ে সারাদেশের সাথে মহেশপুর রেল পথে যুক্ত।
হরিণাকুন্ডু উপজেলা

হরিণাকুন্ডু উপজেলা বাংলাদেশের ঝিনাইদহ জেলার একটি প্রশাসনিক এলাকা।
উত্তরে কুষ্টিয়া সদর উপজেলা, দক্ষিণে ঝিনাইদহ সদর উপজেলা, পূর্বে শৈলকুপা উপজেলা, পশ্চিমে আলমডাঙ্গা উপজেলা ও চুয়াডাঙ্গা সদর উপজেলা।
এই উপজেলার ইউনিয়নসমূহ - 
হরিণাকুন্ডু উপজেলাটি ১৯৮৩ সালের ২৪ মার্চ প্রতিষ্ঠিত হয়েছে। জনসংখ্যা ও আয়তনের দিক দিয়ে জেলার দ্বিতীয় ক্ষুদ্রতম উপজেলা। এ উপজেলার নামকরণ সম্পর্কে সঠিকভাবে কোন তথ্য পাওয়া যায় না, তবে কথিত আছে যে, হরিনারায়ণ কুন্ডু নামের এক প্রভাবশালী ব্যক্তির নামানুসারে হরিণাকুন্ডু নামকরণ হয়েছিল।
২০১১ সালের আদমশুমারী অনুযায়ী এই উপজেলার মোট জনসংখ্যা ১,৯৭,৭২৩ জন; যার মধ্যে পুরুষ ৯৯,২৮৫ জন এবং মহিলা ৯৮,৪৩৮ জন। এখানে প্রতি বর্গ কিলোমিটারে লোক সংখ্যার ঘনত্ব ৮৬০.৬৫ জন। এখানে মোট ১,৩৪,৮৩৩ জন ভোটার রয়েছে; যার মধ্যে পুরুষ ভোটার ৬৭,৪৪৫ জন ও মহিলা ভোটার ৬৭,৩৮৮ জন।
হরিণাকুন্ডু উপজেলায় ২টি নদ-নদী রয়েছে। নদী দুইটি হচ্ছে নবগঙ্গা নদী ও কুমার নদ।
হরিণাকুণ্ড উপজেলার বিভিন্ন স্থানে বেশ কিছু ঐতিহাসিক স্থাপনা রয়েছে যা পর্যটকদের আকৃষ্ট করে।
মাজহারুল ইসলাম

মাজহারুল ইসলাম (২৫ ডিসেম্বর ১৯২৩ - ১৪ জুলাই ২০১২) বাংলাদেশ তথা ভারতীয় উপমহাদেশের প্রথিতযশা স্থপতিদের মধ্যে অন্যতম। তিনি বাংলাদেশের স্থাপত্য পেশা চর্চার পথিকৃৎ। আন্তর্জাতিক খ্যাতিসম্পন্ন এই স্থপতি বাংলাদেশ স্থপতি ইনস্টিটিউটের প্রথম সভাপতি ছিলেন। মহান স্বাধীনতা যুদ্ধে প্রত্যক্ষ অংশগ্রহণসহ নানা সময়ে বিভিন্ন প্রগতিশীল আন্দোলন ও সাংস্কৃতিক কর্মকাণ্ডে সক্রিয় থেকেছেন তিনি।
মুর্শিদাবাদ জেলার সুন্দরপুর গ্রামে নানার বাড়িতে ১৯২৩ খ্রীস্টাব্দের ২৫ ডিসেম্বর জন্মগ্রহণ করেন। সেই সময় তার বাবা ওমদাতুল ইসলাম ছিলেন কৃষ্ণনগর কলেজের অঙ্কের শিক্ষক। কৃষ্ণনগর কলেজ স্কুলে পঞ্চম শ্রেণী পর্যন্ত পড়ার পর পিতার বদলির সুবাদে রাজশাহীতে যান। রাজশাহী কলেজিয়েট স্কুল ও রাজশাহী কলেজ থেকে যথাক্রমে মাধ্যমিক ও উচ্চমাধ্যমিক পাস করার পর ঐ কলেজ থেকেই পদার্থবিজ্ঞানে অনার্সসহ স্নাতক পাস করেন। এরপর শিবপুর ইঞ্জিনিয়ারিং কলেজ থেকে প্রকৌশল বিদ্যা পড়া শেষ করেন ১৯৪৬ সালে। দেশ ভাগের পর ১৯৪৭ সালে সহকারী প্রকৌশলী হিসেবে সরকারি চাকরিতে যোগ দেন।
১৯৫০ সালে যুক্তরাষ্ট্র যান এবং অরিগন বিশ্ববিদ্যালয় থেকে স্থাপত্যের পাঠ নিয়ে আড়াই বছর পর দেশে ফেরেন। দেশে ফিরে একনাগারে ছয় মাসের পরিশ্রমে ঢাকা বিশ্ববিদ্যালয়ের চারুকলা ইনস্টিটিউট ও লাইব্রেরি ভবনের ডিজাইন করেন।
এরপর ১৯৫৬ তে বৃত্তি নিয়ে তিনি ট্রপিক্যাল আর্কিটেকচার পড়তে লন্ডনের "এএ স্কুল অব আর্কিটেকচার"-এ যান। ১৯৬০ এ যান ইয়েল ইউনিভার্সিটিতে পল রুডল্‌ফ-এর অধীনে মাস্টার্স করতে।
১৯৬১ এর শেষের দিকে তিনি দেশে ফিরে আসেন। কর্মজীবন শুরু করেছিলেন পূর্ব পাকিস্তানের কনস্ট্রাকশন, বিল্ডিং অ্যান্ড ইরিগেশনে। মতের মিল না হওয়ায় ১৯৬৪ সালে সরকারি চাকরি ছেড়ে প্রকৌশলী শেখ মুহাম্মদ শহীদুল্লাহর সঙ্গে ‘বাস্তুকলাবিদ’ নামে একটি স্থাপত্য পরামর্শক প্রতিষ্ঠান গড়ে তোলেন। বাংলাদেশ প্রকৌশল বিশ্ববিদ্যালয় এ স্থাপত্য অনুষদ চালু করার ক্ষেত্রে বিশেষ ভূমিকা রেখেছেন তিনি। এখানে খণ্ডকালীন শিক্ষকতাও করেছেন।
ঘুঁটে

গরু বা মোষের মল অর্থাৎ গোবর শুকিয়ে গেলে তাকে বাংলায় বলে বলে ঘুঁটে। শুকালে গোবরের চটচটে ভাব বা গন্ধ কোনটিই থাকে না, রংও ভিজে গোবরের থেকে অনেকটা ফরসা হয়ে যায়। ঘুঁটে নানা দেশে জ্বালানি হিসাবে ব্যবহার হয় এবং নানা দেশে এর নানা নাম (যেমন dung cake, cowdung biscuits, )। ভারতীয় উপমহাদেশে গোবরকে জ্বালানি হিসাবে ব্যবহারের জন্য গোল গোল চ্যাপ্টা চাকতি হিসাবে শুকানো হয়। ঘুঁটে বলতে সাধারণতঃ এই খয়েরী রঙের চাকতিগুলিকে বোঝানো হয়। বাংলাদেশে এরকম ঘুঁটে ছাড়াও আরেক রকমের ঘুঁটে তৈরি হয়। যেমন পাটখড়ি/পাটকাঠিতে গোবর মাখিয়ে শুকানো হয় এবং তার পর লাকড়ির মত ব্যবহার হয়।
সাধারণতঃ নরম থাকতে থাকতে গোবরকে ঘেঁটে সমসত্ত্ব করে গোল তাল পাকিয়ে সেগুলি হাতের সাহায্যে দেওয়াল বা তেমন কোন শক্ত তলের উপর থপ থপ করে থেবড়ে দিয়ে চ্যাপ্টা করা হয়। একে বলে ঘুঁটে দেওয়া।
রবীন্দ্রনাথের সহজ পাঠে আছে:
""বড় বৌ, মেজ বৌ, সেজ বৌ মিলে।"
"ঘুঁটে দেয় ঘরের পাঁচিলে।।""
গোবর হাওয়ার সংস্পর্শে শুকিয়ে শক্ত হয়ে ঘুঁটে হয়ে যায়। জলীয় অংশ কমে যাবার ফলে এর আয়তন সঙ্কোচন হয়। হাতে করে থেবড়ানোর জন্য ঘুঁটের বাইরের তলে হাতের তিন চার আঙুলের ছাপ থাকে। পিছনের তলটি সাধরনতঃ দেওয়ালের ন্যায় সমতল হয়। দেওয়ালগুলি এমন ভাবে বাছা হয় যাতে রোদ পড়ে ও ঘুঁটে তাড়াতাড়ি শুকায়। শুকিয়ে গেলে ঘুঁটে দেওয়াল থেকে সহজেই খসিয়ে নেওয়া যায়। কাঁচা ঘুঁটে দেওয়াল থেকে খোলার চেষ্টা করলে ভেঙে যায়। প্রায় শোকানো ঘুঁটে দেওয়াল থেকে ছাড়িয়ে নেবার পর গোছা গোছা করে রোদে রেখে আরো ভালো করে শুকানো হয়। তখন ঘুঁটে সমতল না থেকে একটু বেঁকে চুরে যেতে পারে। যে ঘুঁটে যত ভালো শুকানো হয় তা ততো সহজে জ্বালান যায়। তাই ভালো করে শুকানো ঘুঁটের কদর বেশি। একএকটি ঘুটে দেখতে বড়সড় মনে হলেও ঘুঁটে সমান আয়তনের কয়লা বা এমনকি কাঠের থেকেও অনেক হালকা।
ঘুঁটে জ্বালানি হিসাবে কাজ করে কারণ গরু মোষের মলে অনেক অপরিপাচিত বা অর্ধপাচিত ঘাস ইত্যাদির কাষ্ঠল তন্তু থাকে যা সহজেই জ্বলে। এর কিছু অংশ দাউদাউ করে জ্বলে গেলেও বাকী অংশ অনেক্ষণ অবধি ধিকিধিকি জ্বলতে থাকে, যাতে ভালো ধীর আঁচের রান্নাও করা যায়।
ঘুঁটের আগুনে মাঝারি রকমের ধোঁয়া হয়। এই ধোঁয়ায় ভালোভাবে মশা তাড়ানোর জন্যও অনেকসময় ব্যবহার হয়। গ্রামবাংলায় বিশেষ করে গোয়াল ঘরে রাত্রে মশা তাড়াবার জন্য ঘুঁটের ধুনি জ্বেলে রাখার রেওয়াজ আছে।
ঘুঁটের ছাই/ভস্ম (Ash) প্রায় সাদা, ঈষৎ কালচে (একে "ছাই ছাই" রং বা ash-color বলা হয়)।ঘুঁটের ছাই অনেক সময় গ্রামে দাঁত মাজার জন্য ব্যবহার হয়। খুব নরম এবং কয়লার ছাইয়ের মত শক্ত নয় (বিশেষ করে কয়লার কাঁকড় হীন) তাই দাঁতের ক্ষতি হবার সম্ভাবনা কয়লার ছাইয়ের থেকে খুবই কম। কয়লার ছাই দিয়ে দাঁত মাজলে কাঁকড়ে দাঁতের এনামেল ঘষে যাবার সম্ভাবনা থাকে।
গ্রামবাংলায় ঘুঁটে জ্বালানি হিসাবে অত্যন্ত সহজলভ্য হলেও ঘুঁটে দেখতে অমসৃণ, এবং এটি গরুর মল দিয়ে তৈরি বলে এর অপযশ আছেই। "ঘুঁটের মেডেল" বা "ঘুঁটের মালা" ইত্যাদি অসম্মানজনক উপহার হিসাবে ব্যবহার হয়।
২০০৭ ক্রিকেট বিশ্বকাপ

ক্রিকেট বিশ্বকাপ ২০০৭ সালে ওয়েস্ট ইন্ডিজে অনুষ্ঠিত হয়েছে। মার্চ ১৩, ২০০৭ তারিখ থেকে শুরু হওয়া এই বিশ্বকাপ এপ্রিল ২৮, ২০০৭ তারিখে শেষ হয়েছে। এই বিশ্বকাপে মোট ৫১টি খেলা অনুষ্ঠিত হয়। এর আগে ২০০৩ সালের বিশ্বকাপে ৫৪টি খেলা হয়েছিলো। ২০০৭ এ দুইটি অতিরিক্ত দল অংশ নেয়া সত্ত্বেও খেলা হয়েছে কম। চারটি গ্রুপে বিভক্ত মোট ১৬ টি দল এই বিশ্বকাপে অংশ নিয়েছে। প্রতি গ্রুপ থেকে সর্বোচ্চ পয়েন্টধারী দুইটি দল নিয়ে "সুপার ৮" গঠিত হয় এবং এই সুপার ৮ থেকেই নির্ধারিত হয় সেমি ফাইনালে অংশগ্রহণকারী দলগুলো। বিশ্বকাপের উদ্বোধনী অনুষ্ঠান ১১ মার্চ, ২০০৭ তারিখে ওয়েস্ট ইন্ডিজের অন্তর্গত জ্যামাইকা রাষ্ট্রের ট্রেলাউনি শহরের গ্রীনফিল্ড স্টেডিয়ামে অনুষ্ঠিত হয়।
আইসিসি বিশ্বকাপ ক্রিকেট ২০০৭-এ মোট ১৬টি দল অংশ নিয়েছে। এই ১৬টি দল নিয়ে ৪টি পৃথক পৃথক গ্রুপ করা হয়েছে। এখানে গ্রুপভিত্তিক দলসমূহের তালিকা উল্লেখ করা হলো:
ফাইনালে অস্ট্রেলিয়া ৫৩ রানে শ্রীলঙ্কাকে পরাজিত করে বিশ্বকাপ জয় করে। অস্ট্রেলিয়ার অ্যাডাম গিলক্রিস্ট ফাইনালের সেরা খেলোয়াড় এবং গ্লেন ম্যাকগ্রাথ বিশ্বকাপের সেরা খেলোয়াড় নির্বাচিত হন।
পোর্ট অব স্পেন

পোর্ট অব স্পেন, অফিসিয়ালি সিটি অফ পোর্ট অব স্পেন (এছাড়াও স্টাইলাইজড পোর্ট-অব-স্পেন), পশ্চিম ভারতীয় দ্বীপপুঞ্জের অন্তর্গত ত্রিনিদাদ ও টোবাগোর রাজধানী এবং তৃতীয় বৃহত্তম পৌরসভা, চাগুয়ানাস এবং সান ফার্নান্দোর পরে। জনবহুল এই শহরটির জনসংখ্যা প্রায় ৪৯,০৩১ জন। জনসংখ্যার দিক দিয়ে এটি ত্রিনিদাদ ও টোবাগোর চতুর্থ বৃহত্তম শহর। ত্রিনিদাদের উত্তর-পশ্চিম উপকূলে পারিয়া উপসাগরের সন্নিকটে এর অবস্থান।
কুইন্স পার্ক ওভাল
আয়তন অনুযায়ী ক্যারিবীয় দ্বীপের তালিকা

এটি এলাকার পরিমাণ অনুযায়ী ক্যারিবিয় দ্বীপসমূহের একটি তালিকা। এর সকল তথ্যের উৎস হচ্ছে উইকিপিডিয়া।
ক্যাসিনি-হাইগেন্স

ক্যাসিনি-হাইগেন্‌স তিনটি মহাকাশ সংস্থার (নাসা, এসা, ইতালীয় স্পেস এজেন্সি) যৌথ উদ্যোগে প্রেরিত একটি বেনামী মহাশূন্য অভিযান যার মূল লক্ষ্য হচ্ছে শনি গ্রহ এবং এর উপগ্রহগুলো নিয়ে বিস্তর গবেষণা কাজ চালানো। অভিযানে ব্যবহৃত নভোযানটির মূল অংশগুলো হচ্ছে: নাসা নির্মীত "ক্যাসিনি অরবিটার" যা বিখ্যাত ইতালীয় জ্যোতির্বিজ্ঞানী জিওভান্নি ডোমেনিকো ক্যাসিনির নামে নামাঙ্কিত এবং এসা নির্মীত "হাইগেন্‌স প্রোব" যা ডাচ জ্যোতির্বিজ্ঞানী, গণিতবিদ এবং পদার্থবিজ্ঞানী ক্রিশ্চিয়ান হাইগেন্‌স-এর নামে নামাঙ্কিত।
১৯৯৭ সালে নাসা, ইউরোপিয়ান স্পেস এজেন্সি এবং ইতালীয় স্পেস এজেন্সির যৌথ প্রচেষ্টায় প্রেরণ করা হয়। ক্যাসিনি অরবিটার, এবং হাইগেন্স ল্যান্ডার হিসাবে কাজ করে। ১৯৯৭ সালে উৎক্ষেপনের পর ১৯৯৮ সালের ২৬ শে এপ্রিল প্রথম গ্রাভিটি এ্যাসিস্ট ফ্লাইবাই Gravity assist হিসাবে শুক্র গ্রহের পাশ দিয়ে উড়ে যায়। ১৯৯৯ সালের ২৪ শে জুন এটি আবার দ্বিতীয় বারের মত ফ্লাই বাই করে শুক্র গ্রহরে পাশ দিয়ে উড়ে যায় এবং পর্যাপ্ত শক্তি সঞ্চয় করে তা ছুটে যায় গ্রহানুপুঞ্জের দিকে। গ্রহানু ২৬৫ মাসুরস্কাই 2685 Masursky কাছ থেকে উড়ে যাবার পর সূর্যের আকর্ষনে ক্যাসিনি ১৯৯৯ সালের ১৮ ই আগস্ট ফিরে আসে পৃথিবীর কক্ষপথের কাছাকাছি। এই সময়ে আরো একটি ফ্লাই বাই এর মাধ্যমে সে তার চূড়ান্ত গন্তব্য শনি গ্রহে যাবার জন্য প্রয়োজনীয শক্তি সঞ্চয় করে এবং অভিযানের মূল পর্ব শুরু করে। ২০০৪ সালে ক্যাসিনি শনির উপগ্রহ টাইটানের কক্ষপথে পৌছে। ক্যাসিনি এখন মূল গ্রহ শনির পৃথিবী থেকে প্রেরিত কৃত্রিম উপগ্রহ হিসাবে কাজ করছে।
জোভান্নি দোমেনিকো কাসসিনি

জিওভান্নি ডোমেনিকো ক্যাসিনি (জুন ৮, ১৬২৫ - সেপ্টেম্বর ১৪, ১৭১২) একজন ইতালীয় জ্যোতির্বিজ্ঞানী, প্রকৌশলী এবং জ্যোতিষী। তার অপর নাম হচ্ছে জিয়ানডোমেনিকো ক্যাসিনি। তিনি সানরেমো অঞ্চলের নিকটবর্তী পেরিনালদোতে জন্মগ্রহণ করেন। তখন ইতালীর এই অঞ্চল নিয়ে জেনোয়া প্রজাতন্ত্র গঠিত হয়েছিলো এবং এর কার্যকাল চলছিল।
উইলকিনসন মাইক্রোওয়েভ অ্যানাইসোট্রপি প্রোব

উইলকিনসন মাইক্রোওয়েভ এনিসোট্রপি প্রোব নাসা পরিচালিত একটি কৃত্রিম উপগ্রহ নির্ভর মহাশূন্য অভিযানের নাম। এই অভিযানের প্রধান হচ্ছেন জন হপকিন্স বিশ্ববিদ্যালয়ের অধ্যাপক চার্লস এল. বেনেট। এই মিশনের উদ্দেশ্য হল, মহা বিস্ফোরণ থেকে প্রাপ্ত বিকীর্ণ তাপের ফলে মহাবিশ্বের তাপমাত্রায় যে পরিবর্তন এসেছে তা পরিমাপ করা। একটি ডেল্টা ২ রকেট দ্বারা ২০০১ সালের ৩০ জুন তারিখে বিকাল ৩:৪৬ মিনিটে কৃত্রিম উপগ্রহটি উৎক্ষেপর করা হয়েছে। এটি মার্কিন যুক্তরাষ্ট্রের ফ্লোরিডা অঙ্গরাজ্যের কেপ কেনাভেরাল নামীয় বিমান বাহিনী স্টেশন থেকে এটি উৎক্ষেপণ করা হয়েছিলো।
ডব্লিউএমএপি'র বিজ্ঞান দলের সদস্যরা হচ্ছেন:
ভৌত সূত্র

একটি ভৌত সূত্র, ভৌত বিধি, "বৈজ্ঞানিক সূত্র" বা "প্রাকৃতিক নিয়ম" হল এক ধরনের বৈজ্ঞানিক সাধারণ ধারণা যা ভৌত ঘটনাসমূহের প্রায়োগিক পর্যবেক্ষণের মাধ্যমে মাধ্যমে গঠিত হয়। কিংবা একে একেবারে সাধারণভাবে বলতে গেলে এটি এক ধরনের গাণিতিক বা যৌক্তিক সংজ্ঞাও হতে পারে। অনেক বছর ধরে পরিচালিত সুনির্দিষ্ট বৈজ্ঞানিক গবেষণা এবং পরীক্ষণের সার বা নির্যাস হচ্ছে এই প্রায়োগিক সূত্রসমূহ। এই ভৌত সূত্রগুলো এ কারণে বৈজ্ঞানিক সমাজ কর্তৃক সর্বজনীনভাবে গ্রহণযোগ্য।
অভিজ্ঞতাবাদ

অভিজ্ঞতাবাদ হচ্ছে জ্ঞানের একটি তত্ত্ব। মানুষের জ্ঞানের উৎস কী এবং জ্ঞানের ক্ষমতা এবং সীমাবদ্ধতা কী, এ বিষয়ে দর্শনে বিভিন্ন তত্ত্ব আছে। সাধারণভাবে অভিজ্ঞতাবাদ বলতে এরূপ তত্ত্বকে বোঝায় যে, মানুষের ইন্দ্রিয়জাত অভিজ্ঞতাই হচ্ছে জ্ঞানের একমাত্র উৎস। তবে অভিজ্ঞতা কথাটি দর্শনে ব্যাপক ব্যবহৃত শব্দ। ভাববাদ এবং বস্তুবাদ উভয় তত্ত্বে অভিজ্ঞতার ব্যবহার দেখা যায়।
অভিজ্ঞতাবাদ দুই ধরনের। ভাববাদী অভিজ্ঞতাবাদ এবং বস্তুবাদী অভিজ্ঞতাবাদ।
বস্তুবাদী অভিজ্ঞতাবাদের তত্ত্ব অনুযায়ী আমাদের চক্ষু, কর্ণ, নাসিকা, জিহবা, ত্বক- অর্থাৎ ইন্দ্রিয়সমূহ হচ্ছে ভাবের বাহক এবং বস্তুজগৎ হচ্ছে ভাবের উৎস কেন্দ্র। ইন্দ্রিয়জ অভিজ্ঞতাই হচ্ছে জ্ঞানের মূল। ইন্দ্রিয়ের বাইরে কোন ভাবের সৃষ্টি সম্ভব নয়।
ভাববাদীদের মতে মনের বাইরে কিছু নেই। মনের ভাবই জ্ঞানের একমাত্র বস্তু। দর্শনশাস্ত্রে অভিজ্ঞতাবাদ দ্বারা জ্ঞানের কিছু তত্ত্বকে বোঝায় যেখানে আদর্শ বা মতবাদের গঠনকার্যে অভিজ্ঞতাবাদের ভূমিকা মুখ্য হিসেবে ধরা হয়। এই মতবাদে সহজাত আদর্শগুলোকে তেমন কোন গুরুত্ব দেয়া হয়না।
শহীদ মিনার

মিনার বা স্মৃতিস্তম্ভ বলতে এমন এক ধরনের কাঠামোকে বুঝানো হয়ে থাকে, যা শৈল্পিক, ঐতিহাসিক, রাজনৈতিক কারণে আত্নউৎসর্গকৃত ব্যক্তিদের স্মরনে নির্মাণ করা হয়েছে। তবে উপমহাদেশের বাংলা ভাষাভাষীদের মধ্যে শহীদ মিনার বলতে যারা বাংলা ভাষা আন্দোলনে শহীদ (আত্নত্যাগ) হয়েছেন, তাদের স্মৃতি রক্ষার্থে যা নির্মাণ করা হয়েছে সেই স্থাপনাগুলোকে বুঝায়। ভাষা আন্দোলনের এই শহীদ মিনার মূলত ঢাকায় অবস্থিত বাংলাদেশের কেন্দ্রীয় শহীদ মিনার কাঠামোতে নির্মাণ করা হয়।
শহীদ মিনার পাঁচটি স্তম্ভ দ্বারা নির্মিত হবে, মাঝের স্তম্ভটি কিছুটা বড় হবে, এবং এই স্তম্ভটি সামনের দিকে হেলানো থাকবে, এবং স্তম্ভগুলোর মাঝ বরাবর একটি লাল রঙের কাপড় দিয়ে বৃত্ত তৈরি থাকবে, যা গোল আকৃতির লাল সূর্যকে নির্দেশ করে। চিত্রশিল্পী হামিদুর রহমানকে বর্তমান শহীদ মিনারের কাঠামোর প্রবর্তক বা স্থপতি বলা হয়। হামিদুর রহমানের নির্দেশনা অনুসারে নভেরা আহমেদের প্রত্যক্ষ তত্ত্বাবধানে এটি বিনির্মাণ করা হয়েছে।
প্রথম শহীদ স্মৃতিস্তম্ভ রাজশাহী নামে খ্যাত স্তম্ভটি ১৯৫২ সালের ২১ ফেব্রুয়ারি সন্ধ্যায় রাজশাহী কলেজ মুসলিম হোস্টেলের এফ ব্লকের সামনে ইট-কাদা দিয়ে নির্মাণ করা হয়। এই স্মৃতিস্তম্ভটি ২২ ফেব্রুয়ারি পুলিশ প্রশাসন দ্বারা ভেঙে ফেলা হয়। ২৩ ফেব্রুয়ারি রাতে আবার ঢাকা মেডিকেল কলেজের শিক্ষার্থীরা ঢাকাতে প্রথম বারের মত শহীদ মিনার নির্মাণ করেছিলেন। একটি কাগজের উপর ‘শহীদ স্মৃতিস্তম্ভ’ শব্দদুটি লিখে এতে গেঁথে দেওয়া হয়েছিলো। আন্দোলনে নিহত শফিউর রহমানের পিতা এই শহীদ মিনারের উদ্বোধন করেন। তবে ২৬ ফেব্রুয়ারি পুলিশ ও পাকিস্তান সেনাবাহিনী কর্তৃক এই শহীদ মিনার ভেঙে ফেলা হয়। পরবর্তীতে ঢাকা কলেজেও শহীদ মিনার তৈরি করা হয়েছিলো, সেটিও সরকারের আদেশে ফেঙ্গে ফেলা হয়।
এরপরে বাংলা ভাষাকে পাকিস্তানের রাষ্ট্রভাষা হিসাবে স্বীকৃতি দেওয়ার পর ১৯৫৭ সালে সরকারিভাবে কেন্দ্রীয় শহীদ মিনারের কাজ শুরু হয়। ১৯৬৩ সালে ঢাকা বিশ্ববিদ্যালয়ের উপাচার্য মাহামুদ হোসেনের নেতৃত্বে এটির কাজ সম্পন্ন হয়। এইসময় শহীদ আবুল বরকতের মা হাসিনা বেগমকে দিয়ে এই শহীদ মিনারের উদ্বোধন করা হয়।
বাংলা ভাষা আন্দোলনের ইতিহাস মনে রাখতে বিভিন্ন স্থানে শহীদ মিনার স্থাপন করা হয়েছে:
আব্দুল জব্বার খান (চলচ্চিত্র পরিচালক)

আব্দুল জব্বার খান (১৯১৬ - ২৮শে ডিসেম্বর ১৯৯৩) ছিলেন বাংলাদেশের একজন প্রখ্যাত চলচ্চিত্র পরিচালক, অভিনেতা এবং চিত্রনাট্যকার ও পূর্ব বাংলার বাংলা চলচ্চিত্রের জনক হিসেবে সমাদৃত। তার চিত্রনাট্য, অভিনয় এবং পরিচালনায় "মুখ ও মুখোশ" চলচ্চিত্র তৎকালীন পূর্ব পাকিস্তানের প্রথম সবাক চলচ্চিত্র হিসেবে পরিচিত।
আব্দুল জব্বার খান বাংলা ১৩২২ সালের ৭ই বৈশাখ (১৯১৬ খ্রিষ্টাব্দ) তারিখে মুন্সীগঞ্জের লৌহজং উপজেলার উত্তর মসদ গাঁও নামক স্থানে জন্মগ্রহণ করেন। তার পিতার নাম হাজী মোহাম্মদ জমশের খান। চার ভাই ও চার বোনের মধ্যে তিনি ছিলেন দ্বিতীয়।
আসামের ধুবড়ী এলাকায় তার বাবা পাটের ব্যবসা করতেন। সেখানেই শৈশবে তিনি স্কুলে ভর্তি হন। পাঠ্য অবস্থায় জড়িয়ে পড়েন নাটকের সঙ্গে। তিনি অভিনয় করেন "বেহুলা", "সোহরাব রোস্তম" নাটকে। প্রমথেশ বড়ুয়া পরিচালিত "সিন্ধু বিজয়" নাটকেও তিনি অভিনয় করেন। নবম-দশম শ্রেণীতে পড়ার সময়ই তিনি নাটকের মূল চরিত্রে অভিনয় করেন।
প্রমথেশ বড়ুয়ার সাথে পরিচয়ের সূত্রে তিনি কলকাতায় গিয়ে তার বাসায় থেকে নাটক দেখতেন। প্রমথেশ বড়ুয়ার "মুক্তি" চলচ্চিত্রে আব্দুল জব্বার খানের অভিনয়ের কথা থাকলেও প্রাকৃতিক দূর্যোগের কারণে পরে তিনি তা করতে পারেননি। পরে তিনি প্রমথেশ বড়ুয়ার "শাপ মুক্তি" চলচ্চিত্রের জন্য নির্বাচিত হন কিন্তু পিতার কাছ থেকে অণুমতি না পাওয়াতে তিনি সে চলচ্চিত্রটিও করতে পারেননি। তবে তিনি নিয়মিত মঞ্চনাটক করেছেন। তিনি "সমাজপতি ও মাটির ঘর" নাটকে অভিনয় করে স্বর্ণপদক পান। গৌহাটিতে পরিচালনা করেন "টিপু সুলতান"। ১৯৪১ সালে আহসানুল্লাহ ইঞ্জিনিয়ারিং স্কুল থেকে ডিপ্লোমা নিয়ে চাকরিতে যোগ দেন। ১৯৪৯ সালে ঢাকায় স্থায়ীভাবে চলে আসেন। ঢাকায় এসে সংগঠিত করেন 'কমলাপুর ড্রামাটিক এসোসিয়েশন'। এ সংগঠনের উদ্যোগে তিনি "টিপু সুলতান" ও "আলীবর্দী খান" নাটক মঞ্চায়ন করেন। পরে তিনি "ঈসাখাঁ" (১৯৫০), "প্রতিজ্ঞা" (১৯৫১), "ডাকাত" (১৯৫৩),"জগোদেশ" (১৯৫৯) রচনা করেন।
১৯৫৬ সালে তার রচিত নাটক "ডাকাত" (পরবর্তীতে উপন্যাস হিসেবে প্রকাশিত) অবলম্বনে তৈরি করেন "মুখ ও মুখোশ" নামক চলচ্চিত্র। "মুখ ও মুখোশ"-ই তৎকালীন পূর্ব পাকিস্তান ( বর্তমান বাংলাদেশ) থেকে তৈরি প্রথম সবাক চলচ্চিত্র। এ চলচ্চিত্রটি তিনি পরিচালনার সাথে সাথে এর মূল চরিত্রেও অভিনয় করেন। এ চলচ্চিত্রে তার ছেলেবেলার চরিত্রে অভিনয় করেন তার ছেলে মাস্টার জুলু। এরপর তিনি পরিচালনা করেন "জোয়ার এলো" (১৯৬২), উর্দূতে "নাচ ঘর" (১৯৬৩), "বনসারি" (১৯৬৮), "কাচঁ কাটা হীরা" (১৯৭০), "খেলারাম" (১৯৭৩) চলচ্চিত্র।
১৯৭১ সালে বাংলাদেশের মুক্তিযুদ্ধের সময় আব্দুল জব্বার খান মজিব নগর সরকারের চলচ্চিত্র প্রদর্শন ও পরিবেশনার সঙ্গেও জড়িত ছিলেন। তিনি পরবর্তীতে জাতীয় চলচ্চিত্র পুরস্কার জুরি বোর্ড, অণুদান কমিটি, সেন্সর বোর্ড, ফিল্ম ইনস্টিটিউট ও আর্কাইভে সদস্য হিসেবে কাজ করেছেন। তিনি ষাট দশকের প্রথম ভাগে গঠিত পাকিস্তান পরিচালক সমিতির অন্যতম সংগঠক ছিলেন।
মুখ ও মুখোশ চলচ্চিত্র মুক্তির পর তিনি তেমন কোন স্বীকৃতি পাননি। কেবলমাত্র এফডিসিতে তার নামে একটি পাঠাগার রয়েছে। পরিচালক সমিতির আবেদনের প্রেক্ষিতে বর্তমান সরকারের কাছে আবেদন করায় ঢাকার সোনারগাঁও সার্ক ফোয়ারা থেকে এফডিসি ছাড়িয়ে টঙ্গী ডাইভারশন রোড পর্যন্ত সড়কটি 'আবদুল জব্বার খান সড়ক' নামে পরিচিত হবে। অবশেষে ২০০২ সালে বাংলাদেশ সরকার তাকে মরণোত্তর একুশে পদক ভূষিত করে।
আব্দুল জব্বার খান ১৯৯৩ সালের ডিসেম্বর ২৮ তারিখে হৃদরোগে আক্রান্ত হয়ে ঢাকায় নিজের বাসায় মৃতুবরণ করেন।
তৈমুর লং

তৈমুর বিন তারাগাই বার্লুস (চাগাতাই ভাষায়: تیمور - "তেমোর্‌", "লোহা") (৯ এপ্রিল ১৩৩৪১৮ ফেব্রুয়ারি, ১৪০৫) ১৪শ শতকের একজন মোঙ্গল সেনাধ্যক্ষ। তিনি পশ্চিম ও মধ্য এশিয়ার বিস্তীর্ণ অঞ্চল নিজ দখলে এনে তৈমুরীয় সম্রাজ্য প্রতিষ্ঠা করেন যা ১৩৬৯ থেকে ১৪০৫ সাল পর্যন্ত নেতৃত্বে আসীন ছিল। এই অপরাজেয় সমরবিদ ইতিহাসের অন্যতম সফল সেনানায়ক হিসেবে পরিগণিত হন। এছাড়াও তার কারণেই তৈমুরীয় রাজবংশ প্রতিষ্ঠা লাভ করে। এই বংশ কোনো না কোনোভাবে ১৮৫৭ সাল পর্যন্ত বিভিন্ন স্থানে নেতৃত্বে আসীন ছিল। তিনি "তিমুরে ল্যাংগ্‌" নামেও পরিচিত, যার অর্থ খোঁড়া তৈমুর। তার আসল নাম সুজাউদ্দিন বেগ তৈমুর বারলাস। যুদ্ধ করতে গিয়ে তিনি আহত হন, যার ফলে তার একটি পা অকেজো হয়ে যায় এবং তিনি খোঁড়া বা ল্যাংড়া হয়ে যান। তিনি মহান সেলযুক সাম্রাজ্যের শাসক সুলতান তুঘরিল বেগকে অনুপ্রেরণা হিসেবে অনুসরণ করতেন। তিনি তুঘরিল বেগের সরাসরি বংশধর না হলেও চেঙ্গিস খানের বংশে জন্মগ্রহণ করেছিলেন সেই অর্গুজ গোত্রেই জন্মগ্রহণ করেছিলেন। এবং তিনিও আলেকজান্ডার ও চেঙ্গিস খানের মতো বিশ্বজয়ে সৈন্যবাহিনী নিয়ে বের হয়েছিলেন। এ নিয়ে বিশ্ব বিজেতা তৈমুর লং, দিগ্বিজয়ী তৈমুর, দুনিয়া কাঁপানো তৈমুর লং নামের অনেকগুলো বইও রচিত হয়েছে। তার সাম্রাজ্যের বিস্তৃতি ছিল আধুনিক তুরস্ক, সিরিয়া, ইরাক, কুয়েত, ইরান থেকে মধ্য এশিয়ার অধিকাংশ অংশ যার মধ্যে রয়েছে কাজাখস্তান, আফগানিস্তান, রাশিয়া, তুর্কমেনিস্তান, উজবেকিস্তান, কিরগিজিস্তান, পাকিস্তান, ভারতবর্ষ এমনকি চীনের কাশগর পর্যন্ত। তিনি একটি আত্মজীবনীমূলক গ্রন্থ রচনা করিয়ে যান যার নাম তুজুক ই তৈমুরী।
জন জোসেফ স্যান্ডার্সের মতে, তৈমুর হলেন "একটি ইসলামিক ও ইরানীয় সমাজের ফসল", এবং স্তেপ যাযাবর নয়।
কাশগড়

কাশগর (অন্য বানান: কাশকার, প্রাচীন বইয়ে) (উইগুর ভাষায় قەشقەر / "ক্ব্যাশ্‌ক্বার্‌"; ম্যান্ডারিন চীনা ভাষায় "খাশ্‌র্‌‌", ) গণচীনের স্বায়ত্তশাসিত অঞ্চল শিঞ্চিয়াঙের অন্তর্গত মরুদ্যাণবিশিষ্ট একটি শহর। ২০১০ সালের তথ্যমতে এই শহরের মোট জনসংখ্যা ৫০৬,৬৪০ জন।
কাশগর ব্যাপকভাবে ভিন্ন ভিন্ন সংস্কৃতি এবং সাম্রাজ্যের মিলন বিন্দুতে অবস্থিত, এটি ঐতিহাসিকভাবে চীনা, তুর্কি, মঙ্গোল এবং তিব্বতি সাম্রাজ্যের অধীনে ছিল। শহরটি স্টেপসে বিভিন্ন গোষ্ঠীর লোকদের মধ্যে বেশ কয়েকটি যুদ্ধের স্থানও হয়েছে।
খোয়ারিজমীয় সাম্রাজ্য

খোয়ারিজম সাম্রাজ্য (ফারসি ভাষায়: خوارزمشاهیان, Khwārezmšhāḥīān, খোয়ারিজম শাহগণ) একটি সুন্নি মুসলিম রাজবংশ পরিচালিত সাম্রাজ্য যা মধ্য এশিয়া এবং ইরানে রাজত্ব করেছিলো। এই রাজবংশ প্রথম দিকে সেলজুক শাসনকর্তাদের অধীনে রাজত্ব করলেও পরবর্তীকালে স্বাধীনতা অধিকার করেছিলো। ১২২০ সালে মঙ্গোল বাহিনী কর্তৃক খোয়ারিজমের পতনের পূর্ব পর্যন্ত এই বংশের ক্ষমতা বহাল ছিল। এই সাম্রাজ্যের পত্তন করেন আনুশ তিগিন ঘারাচাই যিনি সেলজুক সুলতানদের দাস ছিলেন। আনুশের পুত্র প্রথম কুতুব উদ্দিন মুহাম্মদ উত্তরাধিকারসূত্রে খোয়ারিজমের প্রথম শাহ হিসেবে ক্ষমতা লাভ করে।
সাম্রাজ্যের প্রতিষ্ঠার সঠিক দিন-তারিখ বলা সম্ভব নয়। ৯৯২ থেকে ১০৪১ সাল পর্যন্ত খোয়ারিজম গজনীয় সম্রাজ্যের একটি প্রদেশ ছিল। ১০৭৭ সালে এই প্রদেশের গভর্নরের দায়িত্ব পান আনুশ তিগিন ঘারচাই যিনি সেলজুক সুলতানের একজন প্রাক্তন ক্রীতদাস ছিলেন। তার বংশ ছিল তুর্কি। এর আগে প্রদেশের গভর্নর ছিলেন সরাসরি সেলজুক সুলতান। ১১৪১ সালে সেলজুক সুলতান আহমেদ সেনজার কারা খিতাইয়ের নিকট পরাজিত হওয়ার পর তিগিনের পৌত্র আলাউদ্দিন আজিজ খিতাইয়ের বশ্যতা মানতে বাধ্য হন।
জে. জে. থমসন

স্যার জোসেফ জন থমসন, ওএম, এফআর, সচরাচর জে. জে. থমসন নামে পরিচিত, একজন ব্রিটিশ বিজ্ঞানী। ইলেকট্রন, আইসোটোপ এবং ভর বর্ণালীবীক্ষণ যন্ত্রের আবিষ্কারের জন্য তিনি বিখ্যাত। তিনি ১৯০৬ সালে তার এই আবিষ্কারগুলোর জন্য পদার্থবিজ্ঞানে নোবেল পুরস্কার লাভ করেন।
আন্তর্জাতিক মান পুস্তক নম্বর

আমার জানা মতে, পৃথিবীর ভেতরে আমার সব সময় আমাদের সময় চলছে পৃথিবীর গতিতে আমার আন্তাজাতিক মান পুস্তাক নম্বর সমস্ত বইয়ের বারকোড চিহিুত করা হয়েছে ১৯৬৬ খ্রিষ্টাব্দে যুক্তরাজ্য এই সংখ্যায়ন পব্দ্ততি প্রবণন একটি এভাবেই বানানো হতো বাণিজ্যিকভাবে ব্যবহৃত হয়ে থাকে .২০০৭ সালে 
ইন্টারন্যাশনাল স্ট্যান্ডার্ড বুক নাম্বার (আইএসবিএন) (মাঝেমধ্যে এভাবে উচ্চারিত হয়: ) বা আন্তর্জাতিক মান পুস্তক নম্বর সমস্ত বইয়ের বারকোড চিহ্নিতকরণের জন্য ব্যবহৃত একটি অনন্য সংখ্যায়ন পদ্ধতি, যা বাণিজ্যিকভাবে ব্যবহৃত হয়ে থাকে। ১৯৬৬ খ্রিষ্টাব্দে যুক্তরাজ্যে এই সংখ্যায়ন পদ্ধতি প্রবর্তন করা হয়। এর পত্তন করেন যুক্তরাজ্যের বই ও স্টেশনারি সামগ্রী বিক্রেতা ডব্লিউএইচ স্মিথ। প্রথমে এটি নয় ডিজিটের সংখ্যা ছিল এবং প্রাথমিক নাম ছিল "স্ট্যান্ডার্ড বুক নাম্বারিং" বা এসবিএন। ১৯৭৪ খ্রিষ্টাব্দ পর্যন্ত এই ধারা অব্যাহত থাকে। ১৯৭০ খ্রিষ্টাব্দে আন্তর্জাতিক মান সংস্থা এটিকে আন্তর্জাতিক হিসেবে স্বীকৃতি দেয়; এবং এর প্রমিত রূপ নির্ধারণ করা হয় আইএসও ২১০৮ -এর মাধ্যমে। এর অনুরুপ অন্য একটি সংখ্যায়ন পদ্ধতি হচ্ছে আইএসএসএন বা আন্তর্জাতিক মান ক্রমিক সংখ্যা যা মূলত পত্র-পত্রিকা এবং সাময়িকীর ক্ষেত্রে ব্যবহৃত হয়। ২০০৭ খ্রিষ্টাব্দের জানুয়ারি ১ তারিখ থেকে আইএসবিএন -কে ১৩ ডিজিটের সংখ্যায় উন্নীত করা হয়েছে। এই সংখ্যায়নের সমস্ত দায়দায়িত্ব বহনকারী সংস্থা হচ্ছে: টিসি ৪৬/এসসি ৯। ১৯৯০ দশকের শেষার্ধে বাংলাদেশে প্রকাশনা শিল্পে আইএসবিএন প্রবর্তিত হয়। বাংলাদেশের জাতীয় গ্রন্থ কেন্দ্র প্রতিটি প্রকাশনা সংস্থার জন্য একটি সংখ্যাক্রম বরাদ্দ করে, যার ভিত্তিতে ঐ প্রকাশনা সংস্থা তার প্রকাশিত গ্রন্থের আন্তজার্তিক সংখ্যায়ন করে থাকে। এই সংখ্যা গ্রন্থের ক্রেডিট পাতায় মুদ্রিত হয়।
বাংলাদেশে আর্কাইভস ও গ্রন্থাগার অধিদপ্তর আইএসবিএন দেওয়ার দায়িত্বপ্রাপ্ত। তবে তাদের দেওয়া আইএসবিএন কার্যকর নয়। এই বিষয়ে নাগরিক ক্ষোভ বহু বছর ধরে প্রকাশ হয়ে আসছে।
কার্ল ফের্ডিনান্ড ব্রাউন

কার্ল ফের্ডিনান্ড ব্রাউন (জন্মঃ ৬ জুন, ১৮৫০ - মৃত্যুঃ ২০ এপ্রিল, ১৯১৮) একজন জার্মান পদার্থবিজ্ঞানী এবং উদ্ভাবক ছিলেন। তিনি ১৯০৯ সালে গুলিয়েলমো মার্কোনির সাথে যৌথভাবে পদার্থবিজ্ঞানে নোবেল পুরস্কার লাভ করেন ১৯০৯ সালে। তার জন্ম জার্মানির ফুলদা নামক স্থানে। যুক্তরাষ্ট্রের নিউ ইয়র্ক সিটিতে মৃত্যুবরণ করেন। বেতার যোগাযোগ প্রতিষ্ঠায় তার প্রত্যক্ষ ভূমিকা রয়েছে।
গুলিয়েলমো মার্কোনি

গুগলিয়েলমো জোভান্নি মারিয়া মার্কোনি (; ২৫শে এপ্রিল, ১৮৭৪- ২০শে জুলাই, ১৯৩৭), যিনি ইতালি থেকে এফআরএসএ মার্কুইস এর প্রথম সদস্য, উদ্ভাবক এবং একজন ইলেকট্রিক্যাল ইঞ্জিনিয়ার ছিলেন।
দূরপাল্লার রেডিও ট্রান্সমিশন, মার্কনির ল, এবং রেডিও টেলিগ্রাফ সিস্টেমের কাজের জন্য পরিচিত। মার্কোনিকে রেডিওর আবিষ্কারক হিসাবে কৃতিত্ব দেওয়া হয়, এবং তিনি বেতার টেলিগ্রাফির উন্নয়নে তাদের অবদানের স্বীকৃতিস্বরূপ কার্ল ফার্ডিনান্ড ব্রাউনের সাথে ১৯০৯ সালে যৌথভাবে পদার্থবিজ্ঞানে নোবেল পুরস্কার লাভ করেন। তাঁর আবিষ্কারই রেডিও, টেলিভিশন এবং বর্তমান সকল তারবিহীন আধুনিক যোগাযোগ যন্ত্র তৈরির মূল ভিত্তি। 
<br>
মার্কনি একজন উদ্যোক্তা, ব্যবসায়ী এবং ১৮৯৭ সালে যুক্তরাজ্যে দ্য ওয়্যারলেস টেলিগ্রাফ অ্যান্ড সিগন্যাল কোম্পানির প্রতিষ্ঠাতা (যা মার্কনি কোম্পানি হয়ে উঠেছিল)।
<br>
তিনি তাঁর পূর্ববর্তী বিজ্ঞানী এবং পদার্থবিদদের কাজের উপর গবেষণার মাধ্যমে রেডিওর একটি প্রকৌশল ও বাণিজ্যিক সাফল্য অর্জন করছেন।<br>
১৯২৯ সালে, মার্কোনিকে ইতালির রাজা ভিক্টর ইমানুয়েল তৃতীয় কর্তৃক মার্কেস (মার্কুইস) হিসেবে অভিহিত করা হয় এবং ১৯৩১ সালে তিনি একাদশ পোপ পিয়াস এর জন্য ভ্যাটিকান রেডিও স্থাপন করেন।
"বনাম টেসলা"
"vs Popov"
জোহানেস ডিডেরিক ভ্যান ডার ওয়ালস

জোহানেস ডিডেরিক ভ্যান ডার ওয়ালস নেদারল্যান্ডের বিখ্যাত বিজ্ঞানী এবং তাপগতিবিদ্যাবিশারদ। তিনি গ্যাস এবং তরলের অবস্থার সমীকরণের উপর বিস্তর গবেষণা পরিচালনা করেন। এছাড়াও তিনি আন্তঃআণবিক বল আবিষ্কার করেন যা বর্তমানে ভ্যান ডার ওয়ালস বল নামে খ্যাত। এই আবিষ্কারের ফলেই গ্যাস ও তরলের চাপ, আয়তন ও তাপমাত্রার মধ্যে সম্পর্ক স্থাপন করা সম্ভব হয়েছিলো। তিনি ১৮৫৭ সালে বিজ্ঞানী রুডল্‌ফ ক্লসিয়াস রচিত গতির প্রকৃতি বা তাপের উপর একটি নিবন্ধের সারাংশ পাঠ করেন। এই নিবন্ধের সারাংশই তাকে তার জীবনভর কাজের লক্ষ্য নির্দিষ্ট করে দিয়েছিলো। ভ্যান ডার ওয়ালস গ্যাস এবং তরলের অবস্থা সমীকরণ নিয়ে তার কাজের জন্য পদার্থবিজ্ঞানে ১৯১০ সালে নোবেল পুরস্কার জিতেছিলেন।
স্লাভীয় ভাষাসমূহ

স্লাভীয় ভাষাসমূহ বা স্লাভোনীয় ভাষাসমূহ (Slavic languages or Slavonic languages) ইন্দো-ইউরোপীয় ভাষাসমূহের একটি উপশাখা এবং স্লাভীয় জনগোষ্ঠীর মুখের বিভিন্ন ভাষার সমষ্টিগত নাম। মূলত পূর্ব ইউরোপ, বলকান, কেন্দ্রীয় ইউরোপ ও এশিয়ার কিছু অংশে এই ভাষাগুলো ব্যবহার হয়।
ভাষাবিজ্ঞানীরা স্লাভীয় ভাষাগুলিকে তিনটি প্রধান শাখায় ভাগ করেছেন:
মাক্স ফন লাউয়ে

মাক্স ফন লাউয়ে (; ৯ অক্টোবর ১৮৭৯ – ২৪ এপ্রিল ১৯৬০) জার্মান পদার্থবিজ্ঞানী যিনি ম্যাক্স প্লাঙ্ক-এর অধীনে পড়াশোনা করেছিলেন। তার জন্ম জার্মানির ফাফেনডর্ফে এবং মৃত্যু বার্লিনে। ১৯১৯ সাল থেকে বার্লিন বিশ্ববিদ্যালয়ে তাত্ত্বিক পদার্থবিজ্ঞান অধ্যাপনার কাজে নিয়োজিত ছিলেন। তিনি এক্স-রশ্মিসমূহের তরঙ্গদৈর্ঘ্য পরিমাপের একটি পদ্ধতি উদ্ভাবন করেন। এজন্য তিনি একটি কেলাসের সাহায্যে এক্স রশ্মির অপবর্তন ঘটিয়েছিলেন। এই পদ্ধতি দ্বারা পরবর্তীতে কেলাসের গঠন সম্পর্কেও অনেক তথ্য বের করা সম্ভবপর হয়। এই বিজ্ঞান বর্তমানে এক্স-রে ক্রিস্টালোগ্রাফি নামে পরিচিত। তার এই গবেষণা কর্মের জন্যই নোবেল পুরস্কার পান।
উইলিয়াম লরেন্স ব্র্যাগ

স্যার উইলিয়াম লরেন্স ব্র্যাগ (ইংরেজিঃ William Lawrence Bragg, জন্ম: ৩১ মার্চ ১৮৯০, মৃত্যু: ১ জুলাই ১৯৭১) সিএইচ, এফআরএস অস্ট্রেলীয় বংশোদ্ভুত ব্রিটিশ পদার্থবিজ্ঞানী যিনি ১৯১৫ সালে পিতা উইলিয়াম হেনরি ব্র্যাগ-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি এযাবৎকালের মধ্যে সবচেয়ে কম বয়সে নোবেল পুরস্কারপ্রাপ্ত ব্যক্তি। তিনি মাত্র ২৫ বছর বয়সে নোবেল পুরস্কার লাভ করেছিলেন। কেমব্রিজের ক্যাভেন্ডিশ ল্যাবরেটরিতে গবেষণা চালিয়ে জেমস ওয়াটসন এবং ফ্রান্সিস ক্রিক যখন ডিএনএ অণুর গঠন আবিষ্কার করেন তখন তিনি এই ল্যাবরেটরির পরিচালক ছিলেন।
অসমতা

গণিতে অসমতা দুইটি বস্তুর পারস্পরিক আকার বা ক্রম সম্পর্কিত বিবৃতি।
উপরেরগুলি "কঠোর অসমতা" (strict inequality)-র উদাহরণ; এর বিপরীতে,
কোন রাশি অন্যটি অপেক্ষা বহুগুণে বড়ো বোঝানোর জন্য আরেকটি পদ্ধতি প্রয়োগ করা হয়:
formula_19 ধনাত্মক সংখ্যা
এবং formula_20 ও formula_21 হলে formula_22 হয়।
(১) অসমতার উভয় পাশে একই ধনাত্মক সংখ্যা যোগ, বিয়োগ, গুণ, ভাগ করলে অসমতার চিহ্নের পরিবর্তন হয় না।
(২) অসমতার বামপক্ষ ও ডানপক্ষ রাশিকে ঋণাত্মক সংখ্যা দ্বারা গুণ অথবা ভাগ করলে অসমতার দিক পাল্টে যায়।
(৩) ডানপক্ষকে বামপক্ষে এবং বামপক্ষকে ডানপক্ষে আনলে অসমতার দিক পাল্টে যায়।
(৪) অসমতার ভগ্নাংশের লবকে হর এবং হরকে লব বানালে অসমতার চিহ্ন পাল্টে যায়।
[Note: কোনো ভগ্নাংশের বিপরীতকরণ করে সাধারণ সংখ্যায় পরিবর্তন করলে অসমতার চিহ্ন পরিবর্তন হয়।
• ভগ্নাংশ অসমতার বিপরীতকরণ করতে এক অংশের লবের সাথে অপর অংশের হর গুণ হয়।
• কোনো ভগ্নাংশকে বর্গ করলে তা ছোট হয়ে যায় এবং বর্গমূল করলে তা বড় হয়।]
নিমতলী কুঠি

নিমতলী কুঠি বা নিমতলী প্রাসাদ ছিল বাংলাদেশের রাজধানী ঢাকা শহরের নিমতলি এলাকায় অবস্থিত একটি মুঘল আমলের প্রাসাদ। ঢাকার নায়েবে নাজিম জেসারত খানের জন্য নিমতলিতে এই প্রাসাদটি নির্মাণ করা হয়। পরবর্তীতে অন্যান্য নায়েবে নাজিমরাও এই প্রাসাদকে বাসভবন হিসাবে ব্যবহার করেছেন। নবাব গাজীউদ্দিনের মৃত্যুর পরে এটি ইস্ট ইন্ডিয়া কোম্পানি অধিগ্রহণ করে এবং এলাকার ভবনগুলো নিলামে বিক্রি করে দেয়। ক্রেতারা ভবনগুলির অধিকাংশই ভেঙে ফেলে। অবশিষ্ট অংশ পরবর্তীকালে ব্রিটিশ সরকার পুনরায় অধিগ্রহণ করে নেয়।
বর্তমানে নিমতলি কুঠির কেবলমাত্র পশ্চিম ফটকটি টিকে রয়েছে, যা নিমতলী দেউড়ি হিসেবে পরিচিত। এশিয়াটিক সোসাইটি অব বাংলাদেশের ভবনের প্রাঙ্গনে এটি অবস্থিত। দেউরি ভবনটি সংস্কার করে এখানে স্থাপন করা হয়েছে এশিয়াটিক সোসাইটি ঐতিহ্য জাদুঘর।
ব্লগ

ব্লগ হল এক ধরনের অনলাইন ব্যক্তিগত দিনলিপি বা ব্যক্তিকেন্দ্রিক পত্রিকা। ব্লগ শব্দটি ওয়েবব্লগের সংক্ষিপ্ত রূপ। যিনি ব্লগে পোস্ট করেন তাকে ব্লগার বলা হয়। ব্লগাররা প্রতিনিয়ত তাদের ওয়েবসাইটে কনটেন্ট যুক্ত করেন আর ব্যবহারকারীরা সেখানে তাদের মন্তব্য করতে পারেন। এছাড়াও সাম্প্রতিক কালে ব্লগ ফ্রিলান্স সাংবাদিকতার একটা মাধ্যম হয়ে উঠছে। সাম্প্রতিক ঘটনাসমূহ নিয়ে এক বা একাধিক ব্লগাররা তাদের ব্লগ হালনাগাদ করেন।
বেশিরভাগ ব্লগই কোন একটা নির্দিষ্ট বিষয়সম্পর্কিত ধারাবিবরণী বা খবর জানায়। বাকীগুলো ব্যক্তিগত অনলাইন দিনলীপি। একটি ব্লগ হলো লেখা, ছবি, অন্য ব্লগ, ওয়েব পৃষ্ঠা, এ বিষয়ের অন্য ওয়েব সাইটের লিংক ইত্যাদির সমাহার। পাঠকদের মন্তব্য করার সুযোগ দেয়া ব্লগের অন্যতম একটি দিক। প্রায় ব্লগই মূলত লেখাভিত্তিক। কিন্তু কিছু ব্লগ আবার শিল্প (আর্ট ব্লগ), ছবি (ফটোব্লগ), ভিডিও (ভিডিও ব্লগিং), সঙ্গীত (এমপিথ্রিব্লগ) আর অডিও (পডকাস্টিং) ইত্যাদির উপর গড়ে উঠে। মাইক্রোব্লগিং-ও আরেক ধরনের ব্লগিং, যেখানে পোস্টের আকার তুলনামূলক ছোট থাকে।
জুন, ২০১৭-এর হিসেবে, ব্লগ খোঁজারু ইঞ্জিন টেকনোরাট্টি প্রায় বাইশ মিলিওনেরও বেশি ব্লগের হদিশ পেয়েছে।
"ওয়েব্লগ" শব্দটি ১৭ ডিসেম্বর, ১৯৯৭ সালে জর্ন বার্গার দ্বারা উদ্ভাবিত হয়েছিল।সংক্ষিপ্ত রূপ, "ব্লগ" শব্দটি পিটার মেরহোলজ দ্বারা উদ্ভাবিত হয়েছিল, যিনি ১৯৯৯ সালের এপ্রিল বা মে মাসে তাঁর ব্লগ Peterme.com-এর সাইডবারে ওয়েব্লগ শব্দটি মজা করে ভেঙে <nowiki>"</nowiki>ওই ব্লগ<nowiki>"</nowiki> লিখেছলেন। এর কিছুদিন পরে, পাইরা ল্যাবসের ইভান উইলিয়ামস "ব্লগ" শব্দকে বিশেষ্য এবং ক্রিয়া উভয় হিসাবে ব্যবহার করেন ("টু ব্লগ", যার অর্থ "একজনের ওয়েব্লগ সম্পাদনা করা বা কারো ওয়েব্লগে পোস্ট করা") এবং "ব্লগার" শব্দটির উদ্ভাবন করেন, যেটি পরবর্তীতে জনপ্রিয় হয়ে উঠে। 
যে সমস্ত ওয়েবসাইট এবং ব্লগিং অ্যাপ্লিকেশনের মাধ্যমে একটি ব্লগ তৈরি করা যায়, এগুলোকে ব্লগিং প্ল্যাটফর্ম বলা হয়। বর্তমানে কিছু জনপ্রিয় ব্লগিং প্লাটফর্মের মধ্যে গুগলের ব্লগার, ওয়ার্ডপ্রেস অন্যতম।
শুরুটা ধীরগতির হলেও, ব্লগিং দ্রুতই জনপ্রিয়তা পায়। ১৯৯৯ সাল এবং তার পর থেকেই ব্লগ ব্যবহার বাড়তেই থাকে। প্রথম দিককার কিছু ব্লগ হাতিয়ারের প্রায়-সমসাময়িক আবির্ভাব ব্যবহারটা আরো লোকপ্রিয় করে:
• ১৯৯৮ সালে ব্রুস আবেলসন ওপেন ডায়রি নামান, এতে করে হাজারো অনলাইন দিনপত্রী জন্ম নেয়। ওপেন ডায়রির আবিষ্কার হচ্ছে পাঠক মন্তব্য, এটাই ছিল প্রথম ব্লগ কমিউনিটি যেখানে পাঠকেরা অন্য লেখকের ব্লগ অন্তর্ভুক্তিতে মন্তব্য করতে পারতেন।
• ১৯৯৯-এর মার্চে ব্র্যাড ফিটজপ্যাট্রিক শুরু করেন লাইভ জার্নাল।
• জুলাই, ১৯৯৯-এ এন্ড্রু স্মেলস কোন ওয়েবসাইটে একটা "খবর পাতা" রাখার বিকল্প হিসেবে জন্ম দেন পিটাস.কম-এর, এর পরপরই সেপ্টেম্বর, ১৯৯৯-এ আসে ডায়েরিল্যান্ড, যেখানে ব্যক্তিগত দিনপত্রীমূলক কমিউনিটির ওপর জোর দেওয়া হয়। 
ইভান উইলিয়ামস এবং মেগ হুরিহান (পাইরা ল্যাবস) ব্লগার.কম চালু করেন অগস্ট, ১৯৯৯-এ। (গুগল এটা কিনে নেয় ২০০৩-এর ফেব্রুয়ারিতে)।
২০০৫ সালের প্রথম মাস থেকে শুরু হয় বাংলা ব্লগিং এর ইতিহাস। বাংলা ভাষার প্রথম ব্লগ সামহোয়্যার ইন ব্লগ।
বিভিন্ন ধরনের ব্লগ রয়েছে, শুধুমাত্র বিষয়বস্তুর ধরণেই নয়, বিষয়বস্তু বিতরণ বা লেখার পদ্ধতির উপর ভিত্তি করেও ব্লগের প্রকারভেদ করা হয়।
ব্লগের বিভিন্ন প্রকার রয়েছে, শুধুমাত্র বিষয়বস্তুর ধরণেই নয়, বিষয়বস্তু বিতরণ বা লেখার পদ্ধতিতেও ভিন্নতা রয়েছে।
পালি ভাষা

পালি ভাষা হল বৌদ্ধ ধর্মের পবিত্র ও পুরাণে ব্যবহৃত একটি ধ্রুপদী ভাষা। পালি ভাষাটি "তিপিটক" ও "ত্রিপিটক" মতন নিকটতম অদ্যাপি সাহিত্যের ভাষা।
কোন কোন পণ্ডিতের মতে পাঠ হতে পালি শব্দের উদ্ভব, পাঠ>পাল>পালি। তাদের মতে গৌতম বুদ্ধ তার শিষ্যদের যে পাঠ বা উপদেশ দিতেন, সেই বুদ্ধবচন হল পালি। কেউ মনে করেন গৌতম বুদ্ধ এর বাণী এই ভাষাতে পালন করা হয়েছে বলে এর নাম পালি। কেউ বলেন মগধ এর প্রাচীন নাম পলাস হতে পালি এসেছে। আবার অনেকে বলেন প্রাচীন মগধ এর রাজধানী পাটলিপুত্র নাম থেকে পালি শব্দ এসেছে। কেউ মনে করেন পঙ্‌ক্তি হতে পালি শব্দ এস থাকতে পারে।
!! colspan="3" rowspan="1" |
! colspan="1" | উভয়ৌষ্ঠ্য
! rowspan="1" | দন্ত্য
! rowspan="1" | দন্তমূলীয়
! rowspan="1" | মূর্ধন্য জিহ্বাগ্র্য-পশ্চাৎ-দন্তমূলীয়
! rowspan="1" | জিহ্ব্য-পশ্চাৎ-দন্তমূলীয়
! rowspan="1" | কণ্ঠনালীয়
! rowspan="5" | স্পর্শ
! colspan="2" | নাসিক্য
কুচকাওয়াজ

কুচকাওয়াজ বলতে এক ধরনের ছন্দবদ্ধ হাঁটাকে বোঝানো হয়, যেটি সাধারণত সামরিক বাহিনীর সঙ্গে যুক্ত। কুচকাওয়াজ প্রায়ই বাদ্যের তালে তালে এবং সামরিক প্যারেডে হয়ে থাকে। 
কুচকাওয়াজ অধিকাংশ দেশে সামরিক মৌলিক প্রশিক্ষণ অংশ। 
কুচকাওয়াজের সময় ব্যক্তিদের পোশাক, কভার, ব্যবধান, এবং দূরত্ব (DCID) বজায় রাখা আবশ্যক:
সাম্যবাদী

সাম্যবাদী কাজী নজরুল ইসলামের রচিত একটি কাব্যগ্রন্থ। বইটি ১৯২৫ সালের ডিসেম্বরে (পৌষ,১৩৩২) প্রকাশিত হয়। কাব্যগ্রন্থের কবিতাগুলোয় বেশিরভাগই মানবিক বিষয়গুলো তুলে ধরা হয়েছে। 
বইটিতে মোট ১১ টি কবিতা রয়েছে । সবগুলোতেই মানুষের সমতা নিয়েই আলোচনা করা হয়েছে ।
কবিতাসমূহ নিচে দেওয়া হল-
মূলভাব -
এই কবিতায় কাজী নজরুল ইসলাম বৈষম্যহীন অসাম্প্রদায়িক মানবসমাজ প্রতিষ্ঠার কথা বলেছেন। কবির বিশ্বাস মানুষ হিসেবে স্বীকৃতি পেয়ে পরিচিত হয়ে ওঠা সবচেয়ে সম্মানের। নজরুলের এ আদর্শ আজও প্রতিটি মানুষের জীবনপথের প্রেরণা। কিন্তু মানুষ সম্প্রদায়কে ব্যবহার করে রাজনীতি করে, দুর্বলকে শােষণ করে, এখনও একের বিরুদ্ধে অন্যকে উস্কে দেয়। এক জনের প্রতি অন্য জনকে বিমুখ করার ষড়যন্ত্র করে।
নজরুল এ কবিতায় বলেছেন- “মানুষেরই মাঝে স্বৰ্গনরক মানুষেতে সুরাসুর।” নজরুল জোর দেন অন্তর ধর্মের ওপর। ধর্মগ্রন্থ পড়ে অর্জিত জ্ঞান যথার্থভাবে উপলব্ধি করতে প্রয়ােজন মানবিকতাবােধ। কবি বলেছেন মানুষের হৃদয়ের চেয়ে শ্রেষ্ঠ কোন মন্দির কাবা নেই। কবি সকল মত, সকল পথের উপরে স্থান দিয়েছেন মানবিকতা। হিন্দু, বৌদ্ধ, খ্রিষ্টান, মুসলিম সকলকে একই মায়ের সন্তানের মতাে ভেবেছেন। নজরুল মানবিক মেলবন্ধনের জন্য সংগীত রচনা করেছেন। বাণী ও সুরের মাধ্যমে মানবতার সুবাস ছড়ানাের চেষ্টা করেছেন।
নজরুল ‘সাম্যবাদী’ কবিতায় মন্দির, মসজিদ, গির্জা বা অন্যান্য তীর্থক্ষেত্রের মতাে পবিত্র মনে করেছেন মানুষের হৃদয়কে। এ হৃদয় যদি পবিত্র থাকে, হৃদয়ে যদি কারাে প্রতি হিংসা, বিদ্বেষ না থাকে, সকলের প্রতি সমদর্শিতা থাকে তাহলে পৃথিবী হবে সুখের আবাসস্থল। সাম্যবাদ মানে জাতি, ধর্ম, বর্ণ নিৰ্বিশেষে রাষ্ট্রের সকল মানুষের সমান অধিকার থাকা উচিত এ মতবাদ। কাজী নজরুল ইসলাম তার সাম্যবাদী’ কবিতায় সব ধরনের মানুষের অধিকার প্রতিষ্ঠিত করার জন্য সাম্যবাদের বাণী প্রচার করেছেন।
ইয়োসেফ ফন ফ্রাউনহোফার

ইয়োসেফ ফন ফ্রাউনহোফার (জার্মান: Joseph von Fraunhofer) (মার্চ ৬, ১৭৮৭ - জুন ৭, ১৮২৬) একজন জার্মান আলোকবিজ্ঞানী। তিনি আলোকবিজ্ঞানের উল্লেখযোগ্য কিছু বিষয় আবিষ্কার করেন। এর মধ্যে রয়েছে ফ্রাউনহোফার অপবর্তন এবং ফ্রাউনহোফার রেখা। মাত্র এগারো বছর বয়সে অনাথ হয়ে যাওয়া এই বিজ্ঞানী চশমা তৈরির কারখানার একজন চশমা নির্মাতা ছিলেন মাত্র।
ফ্রাউনহোফার জার্মানির বাভারিয়া প্রদেশের অন্তর্গত স্ট্রাউবিং নামক স্থানে ১৭৮৭ সালের ৬ মার্চ জন্মগ্রহণ করেন। তার বয়স যখন মাত্র ১১ তখনই তার বাবা-মা দুজন মারা যায়। এরপর তিনি "Philipp Anton Weichelsberger" নামক কোম্পানিতে লেন্স এবং আয়না তৈরির উপর একটি প্রবেশিকা কোর্স সম্পন্ন করেন। এই কোর্সের বদৌলতে মিউনিখের একটি বৈজ্ঞানিক যন্ত্রপাতি তৈরির কারখানায় তিনি চাকরি পান।